qundao/data-zh-poetry huggingface dataset:
莫砟铜雀砚歌
作者：沈周
朝代：明

拔剑砟瓦，瓦碎何用，砟碎于瞒，莫为轻重。不如掣取太史笔，青竹中间削其统。老瞒自欲瞒春秋，公议所在人焉廋。瓦痕虽留汉正朔，心实无汉虚尊周。愿存此瓦长作砚，犹因子墨黥瞒面。汉贼明将汉法诛，千载烟华渍深谴。古云不以人废言，言如可存瓦可存。识贼鉴乱于人群，瓦无可恶恶在人。呜呼莫将人瓦并案罪，我为题诗救其碎。
莫釐登高卷
作者：沈周
朝代：明

洞庭雨山浮具区，金庭玉柱仙所都。翰林王君列仙儒，住隔万顷玻璃湖。洪涛巨浪相吞屠，我欲从之老命虞。海东文侯眼孔大，视之不与坳堂殊。眼中之人不可呼，翩然往就乔之凫。文侯文侯实尹吴，所治百里山水俱。山灵河伯受约束，疑为后拥仍前驱。高登莫釐尽奇观，云古未始今当无。白波青嶂坐可挹，红妆细马来敢污。两人傲睨万象表，但恐笑语天人狙。挥毫抚景间杯酌，作文竞与山描摹。湖山洵美我未识，翻意斯文相厚诬。缘文作画强鄙夫，正如擿埴求其途。茫茫意会复有咏，长安西笑何其迂。有生不游山亦诮，手搔白发吁嗟乎。
莳菊
作者：沈周
朝代：明

合瓦团团縳小盆，烟丛分莳绕秋轩。先教辩叶方知种，更虑浇泉太渍根。寒送馀甘归药笼，晚投薄分与柴门。开花解向天涯笑，游子何时忆故园。
菊
作者：沈周
朝代：明

秋满篱根始见花，却从冷淡遇繁华。西风门径含香在，除却陶家到我家。
菜庵
作者：沈周
朝代：明

嗜淡原非食肉侯，圃翁种此托珍羞。霜根下箸兼糜烂，雨叶堆盘荐齿柔。买去固多求益者，拔来应少为人谋。世间至味君何识，三九常充日不忧。
萤火
作者：沈周
朝代：明

闪闪荧荧无定居，随风星散满郊墟。空名何补昏黄际，末照聊承腐烂馀。阴类滥明如火冷，小流乘隙怪窗虚。自怜老眼模糊甚，纵著囊盛已废书。
萧萧东海竹挽吴汝辉
作者：沈周
朝代：明

萧萧东海竹，郁郁西山松。壤地两隔越，生植莫能同。颜色各相昧，音声或通风。精神自冥合，宛宛无西东。青松一朝催，此竹抱孤穷。以竹书感慨，寄去泪亦从。
落花五十首·其一
作者：沈周
朝代：明

富逞秾华满树春，香飘瓣落树还贫。红芳既蜕仙成道，绿叶初阴子养仁。偶补燕巢泥荐宠，别修蜂蜜水资神。年年为尔添惆怅，独是娥眉未嫁人。
落花五十首·其七
作者：沈周
朝代：明

一园桃李只须臾，白白朱朱彻树无。亭怪草《玄》加旧白，窗嫌点《易》乱新朱。无方漂泊关游子，如此衰残类老夫。来岁重开还自好，小篇聊复记荣枯。
落花五十首·其三
作者：沈周
朝代：明

玉勒银罂已倦游，东飞西落使人愁。急搀春去先辞树，懒被风扶强上楼。鱼沫欨恩残粉在，蛛丝牵爱小红留。色香久在沈迷界，忏悔谁能倩比丘。
落花五十首·其三十
作者：沈周
朝代：明

憔悴黎明出汉宫，新愁都向别离丛。青山有地埋香质，红泪何心泣晓风。弦管不堪歌舞尽，繁华真较绮罗空。天涯春色悲公子，玉勒金丸几处同。
落花五十首·其三十一
作者：沈周
朝代：明

百五光阴瞬息中，夜来无树不惊风。踏歌女子思杨白，进酒才人赋雨红。金水送香波共渺，玉阶看影月俱空。当时深院还重锁，今出墙头西复东。
落花五十首·其三十七
作者：沈周
朝代：明

筇枝侵晓啄芳痕，借尔庭阶亦暂存。路不分明愁唤梦，酒无聊赖怕临轩。随风肯去从新嫁，弃树难留绝故恩。惆怅断香馀粉在，何人剪纸一招魂。
落花五十首·其三十三
作者：沈周
朝代：明

扰扰纷纷纵复横，那堪薄薄更轻轻。沾泥寥老无狂相，留物坡翁有过名。送雨送春长寿寺，飞来飞去洛阳城。莫将风雨埋冤杀，造化从来要忌盈。
落花五十首·其三十九
作者：沈周
朝代：明

十分颜色尽堪誇，只奈风情不恋家。惯把无常玩成败，别因容易惜繁华。两姬先殒伤吴队，千艳丛埋怨汉斜。消遣一枝閒柱杖，小池新锦看跳蛙。
落花五十首·其三十二
作者：沈周
朝代：明

阵阵纷飞看不真，霎时芳树减精神。黄金莫铸长生蒂，红泪空啼短命春。草上苟存流寓迹，陌头终化冶游尘。大家准备明年酒，惭愧重看是老人。
落花五十首·其三十五
作者：沈周
朝代：明

春归莫怪懒开门，及至开门绿满园。渔楫再寻非旧路，酒家难问是空村。悲歌夜帐虞兮泪，醉侮烟江白也魂。委地于今却惆怅，早无人立厌风幡。
落花五十首·其三十八
作者：沈周
朝代：明

卖叟篮空雨满城，鏖芳战艳寂无声。白头苑吏閒陪扫，红粉闺人蓦著惊。莫论漫山便粗俗，还怜点地亦轻盈。乱纷纷处无凭据，一局残棋不算赢。
落花五十首·其三十六
作者：沈周
朝代：明

芳华别我漫匆匆，已信难留留亦空。万物死生宁离土，一场恩怨本同风。株连晓树成愁绿，波及烟江有倖红。漠漠香魂无点断，数声啼鸟夕阳中。
落花五十首·其三十四
作者：沈周
朝代：明

似雨纷然落处晴，飘红泊紫莫聊生。美人天远无家别，逐客春深尽族行。去是何因趁忙蝶，问难为说假啼莺。闷思遣拨容酣枕，短梦茫茫又不明。
落花五十首·其九
作者：沈周
朝代：明

昨日繁华焕眼新，今朝瞥眼又成陈。深关羊户无来客，漫藉周亭有醉人。露涕烟洟伤故物，蜗涎蚁迹吊残春。门墙蹊径俱寥落，丞相知时却不嗔。
落花五十首·其二
作者：沈周
朝代：明

飘飘荡荡复悠悠，树底追寻到树头。赵武泥涂知辱雨，秦宫脂粉惜随流。痴情恋酒粘红袖，急意穿帘泊玉钩。欲拾残芳捣为药，伤春难疗个中愁。
落花五十首·其二十
作者：沈周
朝代：明

风诛雨刮太伤神，徙倚诗篇咏斩新。红泪泄冤啼短命，黄金希术铸长春。空虚村落今乌有，叹惜山林迨赤贫。准拟明年大家酒，重看还醉旧游人。
落花五十首·其二十一
作者：沈周
朝代：明

千树何曾剩半株，芳魂惆怅与时殂。层层叠叠根头有，寂寂寥寥叶底无。骚乱又当春结局，流亡真要我为图。超空独让沾泥句，著想留怀自觉输。
落花五十首·其二十七
作者：沈周
朝代：明

闹乱东风又一场，出墙桃李苦颠狂。不堪小大从于迈，无柰郎当舞更长。纽缀莫容针线巧，粪除徒费帚箕忙。倦游尚作寻芳梦，酒欠敲门恼漫郎。
落花五十首·其二十三
作者：沈周
朝代：明

朝来桃李只空园，作么伤残问不言。渔楫再寻非旧路，酒家难认是空村。悲歌夜帐虞兮泪，醉侮烟江白也魂。知道下场如此恶，早先立取厌风幡。
落花五十首·其二十九
作者：沈周
朝代：明

盛时忽忽到衰时，一一芳枝变丑枝。感旧最关前度客，怆亡休唱后庭词。春如不谢春无度，天使长开天亦私。莫怪流连三十咏，老夫伤处少人知。
落花五十首·其二十二
作者：沈周
朝代：明

泊紫漂红没住生，伤心那止洛阳城。美人天远无家别，逐客春深尽族行。汝去安能不思汝，卿轻还复可怜卿。要申遣拨须凭酒，醉里忘愁且一程。
落花五十首·其二十五
作者：沈周
朝代：明

筇枝来效小温存，片片犹沾宿雨痕。路不分明愁唤梦，酒无聊赖怕临轩。风萍靡靡馀流水，烟草萋萋感故园。尚有断香残粉在，何人剪纸一招魂。
落花五十首·其二十八
作者：沈周
朝代：明

婵娟殂落不须悲，李妺桃娘已有儿。人散酒阑春亦去，红销绿长物无私。文章土苴遭衰劫，锦绣闾阎惜贱时。空记少年簪舞处，飘零今已鬓如丝。
落花五十首·其二十六
作者：沈周
朝代：明

供送春愁上客眉，暖风晴日党游丝。拟招绿妾还成些，戏比红儿煞要诗。钿盒检妆馀故靥，胆瓶和水弃残枝。纷争乱竞须臾静，似了东窗一局棋。
落花五十首·其二十四
作者：沈周
朝代：明

繁华消息寄芳丛，玩弄游人转眼空。万物死生宁离土，一场恩怨本同风。株连晓树成愁绿，波及烟江有倖红。我问老僧求点断，数声啼鸟夕阳中。
落花五十首·其五
作者：沈周
朝代：明

十二街头散冶游，满街红紫乱春愁。知时去去留难得，误色空空念罢休。朝扫尚嫌奴作贱，晚归还有马堪忧。何人早起酬怜惜，孤负新妆倚翠楼。
落花五十首·其五十
作者：沈周
朝代：明

东风刮刮剧情吹，万玉园林孑不遗。席捲横收西楚货，国亡空怆后庭词。拂红回去思前度，搔白看来惜少时。莫怪留连五十咏，老夫伤处少人知。
落花五十首·其八
作者：沈周
朝代：明

供送春愁上客眉，乱纷纷地伫多时。拟招绿妾难成些，戏比红儿煞要诗。临水东风撩短鬓，惹空晴日共游丝。还随蛱蝶追寻去，墙角公然隐半枝。
落花五十首·其六
作者：沈周
朝代：明

夕阳无赖小桥西，春事阑珊意亦迷。锦里门前溪好浣，黄陵庙里鸟还啼。焚追螺甲教香史，煎带牛酥嘱膳㜎。万宝千钿真可惜，归来直欲满筐携。
落花五十首·其十
作者：沈周
朝代：明

卖叟篮空雨满城，鏖芳战艳共纵横。挽留不住春无力，送去还来风有情。莫论漫山便陆续，仍怜点地亦轻盈。白头花吏閒频埽，红粉佳人紧著惊。
落花五十首·其十一
作者：沈周
朝代：明

断送韶光入雨声，群芳何力与愁争。鹿衔御苑非佳兆，马进天闲借美名。时不可为伤薄命，事因无赖到轻生。堪怜堪笑知多少，直得吟翁老费情。
落花五十首·其十七
作者：沈周
朝代：明

乐游园里觅芳菲，朵莫能全作片飞。开日未閒如已谢，见时无几惜多违。香犹郁土亡妻葬，泪不成妆弃妇归。正是使人追忆地，况来惹鬓复沾衣。
落花五十首·其十三
作者：沈周
朝代：明

再四追寻何处边，石阑干外竹帘前。青虫夹堕容相赖，黄鸟兼飞得可怜。移昨夜灯修故事，剩今朝雨泣馀妍。摧残怅感年年惯，将谓今年剧去年。
落花五十首·其十九
作者：沈周
朝代：明

分香人散只空台，红粉三千首不回。恶劫信于今日尽，痴心疑有别家开。节推系树马知过，工部移舟燕蹴来。忍见愁悰败涂地，闭门无语只书灰。
落花五十首·其十二
作者：沈周
朝代：明

东园重过怅徘徊，白乱红纷似剪裁。昨日不知今日异，开时便有落时催。留连空树浑无赖，牵惹閒愁却悔来。固蒂长生信三朵，又非仙顶莫栽培。
落花五十首·其十五
作者：沈周
朝代：明

抛丛脱当乱如挚，总借鸾胶不可黏。梨雪冱䃈人病酒，絮风撩面妾窥帘。千林如约垂垂尽，一片相先渐渐添。欲托丹青著遗爱，顿无情思笔难拈。
落花五十首·其十八
作者：沈周
朝代：明

花欲延春奈子规，声声催到绿阴时。迟来杜牧惟逢叶，深信秋娘空折枝。悲溅泪边何忽忽，闷低头处共垂垂。淹留墙脚䔍黄甚，蝶已无情蚁有私。
落花五十首·其十六
作者：沈周
朝代：明

处处春光花满烟，忽随春去使凄然。风前败兴休当立，窗下关愁且背眠。放怨出宫谁恋主，抱香投井死同缘。夕阳寂寞江南北，吹满西兴旧渡船。
落花五十首·其十四
作者：沈周
朝代：明

马追红雨倦游回，春事阑珊意已灰。生怕渐多频扫地，酷怜将尽数衔杯。莽无留恋墙头过，私有徘徊扇底来。老去挂牵宜绝物，白头自笑此心孩。
落花五十首·其四
作者：沈周
朝代：明

是谁揉碎锦云堆，著地难扶气力颓。懊恼夜生听雨枕，沈浮朝入送春杯。梢傍小剩莺还掠，风背差迟鴂又催。瞥眼兴亡供一笑，竟因何落竟何开。
落花五十首·其四十
作者：沈周
朝代：明

香车宝马少追陪，红白纷纷又一回。昨日不知今日异，开时便有落时催。只从个里观生灭，再转年头证去来。老子与渠忘未得，残红收入掌中杯。
落花五十首·其四十一
作者：沈周
朝代：明

玉蕊霞苞六附全，一时分散合无缘。风前败兴休当立，窗下关愁且背眠。田氏义亡同五百，唐宫怨放及三千。无人相唤江南北，吹满西兴旧渡船。
落花五十首·其四十七
作者：沈周
朝代：明

芳树清尊兴已阑，抛阶滚地又成团。带烟窗扇棂斜透，夹雨檐沟瓦半漫。老衲目皮閒作观，小娃裙衩戏承欢。无端打破繁华梦，拥被伤春卧不安。
落花五十首·其四十三
作者：沈周
朝代：明

锦妆林馆绣池台，彻底从头今在哉。断酒不堪诗并废，懒游祗把病相推。节推系树马惊去，工部移舟燕蹴来。烂漫愁踪何地著，谢承惟有一庭苔。
落花五十首·其四十九
作者：沈周
朝代：明

为尔徘徊何处边，赤阑干外碧檐前。乱飞万点红无度，间过一莺黄可怜。观里又来刘禹锡，江南重见李龟年。送春把酒追无及，留取银灯补后缘。
落花五十首·其四十二
作者：沈周
朝代：明

落柄开权既属春，少容迟缓亦谁嗔。酷憎好事败涂地，若被閒愁殢杀人。细数只堪滋眼缬，仰吹时欲堕头巾。不应扪虱穷檐者，荐坐公然有锦茵。
落花五十首·其四十五
作者：沈周
朝代：明

千林红褪已如摰，一片初飞渐渐添。梨雪冱阶人病酒，絮风撩面妾窥帘。并伤鸟起馀芳尽，汎爱鲦争晚浪粘。可奈去年生灭相，今年公案又重拈。
落花五十首·其四十八
作者：沈周
朝代：明

乐游园里眼俱空，只在今朝事不同。错道海棠依旧日，生憎楝子下梢风。圬人镘上泥柔粉，桑妇筐中绿映红。便认未开如已谢，一般情况寂寥中。
落花五十首·其四十六
作者：沈周
朝代：明

昨日才闻叫子规，又看青子绿阴时。秋娘劝早今方信，杜牧来时已较迟。脱当不归魂冉冉，溅枝空有泪垂垂。淹留墙角嫣黄甚，暴殄芳菲罪阿谁。
落花五十首·其四十四
作者：沈周
朝代：明

打失园林富与荣，群芳力莫与时争。将春托命春何在，恃色倾城色早倾。物不可长知堕幻，势因无赖到轻生。閒窗戏把丹青笔，描写人间懊恼情。
落花词
作者：沈周
朝代：明
体裁：古风

山花雨中开，复向雨中落。昨日芳菲今寂寞，红英紫乱满墙头，我惜馀香留小酌。君不见眼前恩怨翻覆閒，并为人情叹轻薄。
葛惟善尝托人求虎跑泉诗附赠潘谷墨铜雀砚墨既不至砚亦云碎因谢此
作者：沈周
朝代：明

惭愧高怀记项斯，开缄空感十年私。墨亡潘谷烟澌外，砚破铜台瓦裂时。马德未忘千里惠，虎泉终补一篇诗。何当握手吴门笑，共付浮沈与不知。
葡萄
作者：沈周
朝代：明

秋棚昨夜黑风呼，鬼泪滢滢泣不枯。明日担夫晓街上，一筐新味赏明珠。
董良富舟溺有赠
作者：沈周
朝代：明

君从古润来，飘风簸舟楫。长年易波浪，船底翻落叶。君时至濡首，衣裳亦厌浥。故人多附遗，种种寓沉箧。拆书欲寻读，纸糜闷胶摺。瓶罍作颠倒，馀沥水相浃。州润名不祥，于君有沾湿。三日始获见，惊定语尚詟。呼酒浇恶怀，累觞迨稠叠。出门多畏途，后进宜慎涉。
蓝关图
作者：沈周
朝代：明

卷中谁貌蓝关雪，瘦马凌兢寒切骨。阿湘远来候马前，低首擎拳赤脚热。拥鞍相向殊惨情，神气宛宛人欲生。瘴江嘱语亦切至，掩吻哀哦如有声。笔痕入素淡而媚，顾陆之间见能事。前人遗迹不易题，安得起公为画记。
薄命妾
作者：沈周
朝代：明

妇人原附人，以貌结君子。愿言百年内，相生复相死。宛宛梁间燕，双双同一垒。一朝顾新欢，分飞别离此。新欢如新花，比妾真可怜。君本不弃妾，自无长少年。
薙草行
作者：沈周
朝代：明

除草本难尽，根子互生成。请观耰锄后，私得雨露情。庭除日夕间，众绿复交盈。兰蕙皆灭迹，萧艾欣得朋。中为蚊蚋居，蛇蟒亦横行。湿积地道敏，气恶暑热蒸。陷足罥衣裾，宾阶苦趋迎。每被客嘲诮，爱物实沽名。不察僮奴懒，亦柰易发生。朝来奋一薙，顿令心目清。聊快顷暂间，未保终绝萌。因以悟小人，难去类相萦。匪特去云难，尚有怨诽并。从兹谢庭草，甡甡漫尔荣。
薛尧卿场中卷短策长莫录被枉黜
作者：沈周
朝代：明

峥嵘老气轶长虹，傲睨三千鹄士中。岂尔门监知李广，凭谁榜帖为司空。徘徊鹏凤风斯下，漫衍鱼龙纸易穷。把镜时时照须鬓，怕教愁雪点青铜。
薝卜
作者：沈周
朝代：明
体裁：七言绝句

雪魄冰花凉气清，曲阑深处艳精神。一钩新月风牵影，暗送娇香入画庭。
虎丘东院送笋
作者：沈周
朝代：明
体裁：古风

我来虎丘笋未茁，一住三日湿且热。夜来大雨忽浪浪，满地棚儿思可掘。东院老僧知我馋，十辈横筐露泥跋。玉瘢流乳诧新鲜，性命生从镰下绝。佛徒心肠本慈爱，曲徇人情充老餮。刷锅烂煮和酒嚼，一笑不知谁作孽。山林君子要养成，还自老夫歌勿伐。
虎来
作者：沈周
朝代：明

成化十一年九月，讹言虎至争慌惚。我谓虎至岂水乡，况少荡翳与林樾。前村渐报咥老翁，西村少年扑见骨。未昏家家栅猪犬，四邻缓急莫相越。昨闻邻子说果见，夜闻噭哮竦毛发。起从壁孔稍窥觇，恰有微月映屋缺。翻乌骇雀不安树，偃草落叶悲风发。阔行卓尾自破来，意搏不得怒气勃。耸躯哆吻首闯地，瞋目耽耽两杯凸。侵朝出门迹宛在，湿泥载途五爪没。口中且言尚惊怕，转首四顾疑冲突。呜呼猛兽猛不知，平郊独行无乃忽。人稠地局势无比，众眼不甘留突兀。其中岂无冯妇者，攘臂敢前何不蹶。弯弧倘有裴将军，老命须臾应弦殁。不如徙恶南山深，安我民心汝安窟。
蚤起
作者：沈周
朝代：明

养拙藏衰结静窝，是非如海隔云萝。面前雪影流头乱，空里虫丝碍眼多。病女从人家落魄，老妻淹殡岁蹉跎。虚怀昨夜当秋雨，恻恻萧萧两奈何。
蜀国宋承奉好义歌
作者：沈周
朝代：明

君不见簪折尚有戚，缶破还失声。可弃复何惜，奈有不忍情。蜀之内相宋公者，儒服聊借貂珰荣。翻编展卷日不辍，谈仁说义口似天河倾。前年搆江桥，长虹跨彩成双清。今年结净居，乐哉斯丘手自营。费金万馀极宏丽，空坟一个身长生。国初宋学士，华国文之精。蚕丛生流死且寓，山水啮冢见者惊。今之内相古王叵，感此恻怛思迁更。撤我□居，为彼佳城。万金之重忍一掷，折簪破缶无其轻。割爱以酬义，千人万人无此能。割财以徇义，千里万里流其名。来者有济，行人赞叹桥上行。逝者有惠，枯骨负荷于冥冥。何公慷慨乃如此，其德好藉诗书成。可笑士良以书禁人读，欲使耳目涂聪明。呜呼以公视仇仇乃诈，以仇视公公乃诚。
蜀道兵兴闻徐遵诲往寻旧业
作者：沈周
朝代：明

烽火西川万里馀，扁舟此别意何如。衰迟自可加餐饭，离乱无由数寄书。江上羁愁衣带缓，镜中勋业鬓毛疏。秋来无那多风雨，遥忆成都旧草庐。
蜗壳为史廷直题
作者：沈周
朝代：明

不知小隐计如何，蛮触无争所乐多。身外乾坤等虚壳，窟中风月是行窝。长笺旧稿诗黏壁，痴笔新图墨满螺。想得盘旋似盘谷，白云春梦有仙婆。
补屋篇
作者：沈周
朝代：明

先人有遗搆，宇我逾百年。坏久莫除雨，沾湿床头编。欲葺今颇喜，卖菜得羡钱。搆者良似易，葺艰方恻然。仍感寒薄士，卓锥莫夤缘。内省既自幸，见获受一廛。且免歌中露，得鱼敢忘筌。守成固在人，成人尚在天。天成人弗脩，得之复自捐。老马强为驹，威后终怯鞭。梯危自苴补，惴惴求瓦全。曝湿保后读，子孙惟勉旃。
西园
作者：沈周
朝代：明

为园多半是游嬉，傍宅西偏事事宜。鯈尾趁花溪宛转，莺声隔叶树参差。地循五亩横分畛，路绕三叉曲作篱。满面夕阳人已醉，还歌飞盖旧游诗。
西园栽花
作者：沈周
朝代：明

西圃栽花愧老人，花枝不似老人身。老身虽被花枝笑，自有儿孙看好春。
西山有虎行二首·其一
作者：沈周
朝代：明

西山人家傍山住，唱歌采茶山上去。下山日落仍唱歌，路黑林深无虎虑。今年虎多令人忧，绕山搏人茶不收。墙东小女膏血流，村南老翁空髑髅。官司射虎差弓手，自隐山家索鸡酒。明朝入城去报官，虎畏相公今避走。西山有虎动成群，小儿夜啼争撞门。众中最猛说白额，当昼磨牙当道蹲。腥风冲人行不得，行人出门便愁食。青天白日奈尔何，老夫却愁阴类多。
西山有虎行二首其一
作者：沈周
朝代：明
体裁：古风

西山人家傍山住，唱歌采茶山上去。下山日落仍唱歌，路黑林深无虎虑。今年虎多令人忧，绕山搏人茶不收。墙东小女膏血流，村南老翁空髑髅。官司射虎差弓手，自隐山家索鸡酒。明朝入城去报官，虎畏相公今避走。
西山送葬
作者：沈周
朝代：明
体裁：古风

早行度西岭，野色莽四顾。天气亦苍茫，前岐欲迷误。狼藉乱石间，雪迹尚寒冱。危峰挂落月，初日未出树。飞旐引輀车，迤迤从西骛。匍匐会葬人，越邑多亲故。送死还吊生，相循等朝暮。知生不可持，顷暂聊为寓。
西川二首
作者：沈周
朝代：明

移家忽要离川东，自信何须问卜翁。七水大都如屋下，一山小半入城中。沙鲜近市柈多蛤，海气通村井或虹。有片閒心无所作，画图诗律两争工。西川风物新家处，一亩之居半亩苔。虑怕市喧忙避去，便宜山近特移来。芙蓉曲渚秋风动，雁鹜长波夕照开。我亦曾寻偏记得，隔林高有古书台。
西川二首·其一
作者：沈周
朝代：明

移家忽要离川东，自信何须问卜翁。七水大都如屋下，一山小半入城中。沙鲜近市柈多蛤，海气通村井或虹。有片閒心无所作，画图诗律两争工。
西川二首·其二
作者：沈周
朝代：明

西川风物新家处，一亩之居半亩苔。虑怕市喧忙避去，便宜山近特移来。芙蓉曲渚秋风动，雁鹜长波夕照开。我亦曾寻偏记得，隔林高有古书台。
西湖竹枝词
作者：沈周
朝代：明
体裁：七言绝句

妾在船头偷看郎，郎骑白马好风光。锦样荷花三十里，中间一对紫鸳鸯。
见别者
作者：沈周
朝代：明
体裁：五言律诗

出门多路岐，卮酒安足辞。难舍旧亲戚，莫悲生别离。指行山水远，愁到岁年迟。始是去家日，复成千万思。
观徐士亨所藏怀素自序真迹吴匏庵许摹寄速之
作者：沈周
朝代：明

藏真傥荡人，草书如易耳。羲献百世师，拟步争尺咫。长驱并颠旭，所至非易矣。笔势酒发之，将腕兵其指。潜锋在浑沦，藏力于纤靡。恍恍迟速间，神妙出生死。心以禅观通，随物得书旨。风云及虺蛇，信笔变不止。一笔备一变，万变万象起。固足称草圣，多括类书史。史迁尝自序，此作良有以。汗漫逾千言，灿烂连数纸。初纸记子美，曾补龟玉毁。山谷亦未见，曾遭穆父鄙。后人况肉眼，狐鼠得疑似。丧乱七百年，天岂慭遗此。今日复何日，所遇亦天使。未能寻文读，且以指画几。叹羡及末卷，题识惊娓娓。名衔十有六，尚漏薛刘米。西台与祁国，绪论甫先启。同叔相诺唯，公卷特许纪。此辈推名流，逐逐到馀子。非惟致赞颂，流传悉源委。譬群介辅宾，传命以成礼。譬徵十朋龟，信吉无馀拟。季子肯拓致，我诗系其尾。南州肯勒石，万本播不已。不然此纸者，孤注安足倚。
观李贞伯小像
作者：沈周
朝代：明

浮生百年内，谁能毕其期。感彼先露人，遗影及兹披。浩浩傥宕怀，炯炯玉雪姿。宛宛若启齿，黯黯蔑言辞。存殁各如梦，卷之吁以悲。
观补官
作者：沈周
朝代：明

冠冕耀通衢，罗绮照芳春。珂马等列侯，洋洋意气新。观者叹且信，黄金能贵人。黄金本假借，观人自失真。穷闾处约子，读书苦长勤。书声振悲风，莫次甑中尘。敝褐三十年，一绂难贲身。问子何事此，好义已忘贫。
览镜辞
作者：沈周
朝代：明

匣中青铜小圆月，比月长明又不缺。朝朝照我六十年，初自丱时今白发。一朝见面一朝亲，老少妍媸认得真。病来半月不开匣，开匣顿然成别人。脂胶两眼匡失肉，颐褶垂垂颧骨簇。傍人虽道言笑是，个里故吾何可赎。镜神谓我瘦勿惊，尔形尚在天有情。休文减带固本相，抚镜始觉吾心平。
觉老
作者：沈周
朝代：明

脘膈生痰谢酒觞，菜羹麦饭且家常。山追旧眺今成懒，事喜新闻背已忘。春水试竿渔槛净，午风丸药鸟窗凉。秖须如此成消遣，种种尘缘与老妨。
讽久客
作者：沈周
朝代：明

宛丘击鼓滞归人，酒盏花枝日日新。千里盐资方责楚，十年缯算未收秦。关临落月鸡催梦，路逆西风马避尘。乡信悠悠不堪寄，深闺愁绝雁声春。
试晬歌题赵魏公画
作者：沈周
朝代：明

杨花抛银春满盆，乳㜷击汤兰气温。沐珠澡璧试新晬，翠羽掩风数？门。？毹暖坐麒麟玉，阿婆绮语高堂祝。绿弓彤管看探时，一掘笑声愚智卜。君不见九龄九鹤梦先知，天自降生天自奇。
试晬歌题赵魏公画
作者：沈周
朝代：明
体裁：古风

杨花抛银春满盆，乳㜷击汤兰气温。沐珠澡璧试新晬，翠羽掩风数�门。�毹暖坐麒麟玉，阿婆绮语高堂祝。绿弓彤管看探时，一掘笑声愚智卜。君不见九龄九鹤梦先知，天自降生天自奇。
试笔
作者：沈周
朝代：明

老大为生未有涯，浮云流水淡于怀。小垂舞袖人嫌拙，寡出言辞我自佳。月下古编开棐几，雨中高竹映茅斋。无心苦算閒时日，任尔新蓂绿满阶。
读出师表
作者：沈周
朝代：明

两篇忠告慨慷辞，字字中间有涕洟。天下二归心属舌，隆中三顾道存伊。老臣虚已六未解，瞒子输才十倍之。谨论堂堂诚激烈，孤忠痯痯力驱驰。转征南北思何远，怆及桓灵语更危。开济莫酬徒有策，英雄先死却无时。天荒大野星俄陨，水啮空江石不移。不朽文章千载事，后人能鉴乃能悲。
读吴文定公御祭文
作者：沈周
朝代：明

德望文章称科甲，官阶寿考更兼之。呜呼今日延陵墓，不愧当年有道碑。天子重伤麟丧鲁，吴人私幸凤生岐。白头野老宜先死，翻向秋风泣所知。
读吴越春秋
作者：沈周
朝代：明

春日寥寥雨又风，小窗开卷兀衰翁。斯文斧钺兴亡后，故国醯鸡语话中。台越还闻走麋鹿，墟吴真见有梧桐。更怜胥种皆从剑，敌破谋亡一祸同。
读杨宫詹与屠太宰论事劄子
作者：沈周
朝代：明

古谏无专职，士庶获胥通。今者置有位，非位默而恭。卿相曷其然，出纳代天工。宫詹此札子，责善太宰公。辞严气则直，读之声沨沨。韩论及欧书，异代而合踪。既可扶国是，抑竭朋友忠。百年无此言，友道从而隆。朝廷罚台给，株连班直空。宰公乞摄旷，奏上何匆匆。略弗涉救援，于是涉迎逢。急彼故缓此，意外有牢笼。人情鄙兹疏，诋讪纷詾詾。台为风纪御，给本丝纶总。朝廷托耳目，立法由祖宗。官小系则大，责重望乃崇。愆忒以之律，邪佞以之攻。从则如水流，不从如水壅。士气要在养，养则其气充。折沮失謇谔，使之抱喑聋。天王本圣明，宰公实股肱。信之如蓍龟，可以定吉凶。慷慨能行义，岂曰无优容。难解者彭王，喜怒注宸衷。程罪终见释，钺幸终弗庸。公议皎如日，晓及三尺童。岂宰顾不谅，而弗及童蒙。朝廷行是罚，名以惩不供。因摄以寓援，何不鉴触龙。乞浆或得酒，求鱼庶离鸿。言患不至此，何患听弗聪。所惜在谏垣，两挫一岁中。岁来其娓娓，履霜怆凌冻。不可视朝廷，长有拒谏风。凤鸟吝不鸣，若鸣致时雍。匪为群谏地，自树弼亮功。其日举传奉，逮谏适相同。奏名四十员，珂马耀长冲。胥靡共趋走，俛默不敢颙。观者谓不祥，道议起如蜂。其责将谁归，未可谢匪躬。当悯时不平，亦可悲人穷。不鸣岂瓦鸡，不应岂木钟。岂待七年发，救焚必征彸。但恐缓不及，激切有缄封。令人思三原，当此热心胸。陈乞惟恐后，剀切期必从。皎皎歌白驹，一往无留踪。江湖渺吾忧，其言不可终。
读汉高纪
作者：沈周
朝代：明

书烧礼乐随之熄，长者还生傲慢风。四海未嫌骄仲氏，一羹还欲共而翁。独输留皓鸿矰外，莫怪韩彭狗鼎中。天统特推三尺定，敢于嬴项说英雄。
读渔父辞饮酒诗有感
作者：沈周
朝代：明

展书聊就纸窗明，楚晋亡机出一衡。大厦隳颓何力起，厉阶层沓几时平。灵均耿耿独醒死，陶令沈沈烂醉生。千载文章共肝胆，令人长叹莫收声。
读盛仲规遗诗
作者：沈周
朝代：明

饭盘苜蓿漫阑干，自信书生骨相寒。远落荒州悲燕幕，老收微禄笑鲇竿。一梳坠雪方归国，万事浮云又盖棺。灯下遗诗不堪读，读来句句与风酸。
读荆公争墩诗
作者：沈周
朝代：明

荒墩落日草萧萧，公我相争已异朝。黄土不知今古姓，亦无百姓种青苗。
读陶诗二首
作者：沈周
朝代：明

采菊见南山，赋诗临清流。偶耳与物会，微言适相酬。浩荡思惟表，其心共天游。江不阻水逝，天不碍云浮。后人涉雕斲，七窍混沌愁。掩卷三太息，至山莫容丘。元气本无声，宣和偶宫徵。沨沨合自然，其音无惉懘。流之天地间，六代激绮靡。溯观删馀什，雅岂不在是。后来庶有知，韦柳实兴起。更后邈无人，斯文止于此。
读陶诗二首·其一
作者：沈周
朝代：明

采菊见南山，赋诗临清流。偶耳与物会，微言适相酬。浩荡思惟表，其心共天游。江不阻水逝，天不碍云浮。后人涉雕斲，七窍混沌愁。掩卷三太息，至山莫容丘。
读陶诗二首·其二
作者：沈周
朝代：明

元气本无声，宣和偶宫徵。沨沨合自然，其音无惉懘。流之天地间，六代激绮靡。溯观删馀什，雅岂不在是。后来庶有知，韦柳实兴起。更后邈无人，斯文止于此。
读陶诗二首其二
作者：沈周
朝代：明
体裁：古风

西山有虎动成群，小儿夜啼争撞门。众中最猛说白额，当昼磨牙当道蹲。腥风冲人行不得，行人出门便愁食。青天白日奈尔何，老夫却愁阴类多。
谒夏忠靖周文襄新祠
作者：沈周
朝代：明

水利克脩财赋举，二公戮力惠吴民。祀行今日欣成典，爱寓斯邦合妥神。肖貌堂堂快星凤，功名在在认麒麟。山川悠久贵同德，蕉荔殷勤系后人。
谒谦斋少师
作者：沈周
朝代：明

潭潭府第倚山城，故旧何须俟价行。阍吏未知穷措大，相公自识老门生。餐柈夹供丛谈久，铃阁添香燕坐清。头白归来济时了，义田还复课儿耕。
谒退庵陈佥宪祠堂
作者：沈周
朝代：明

少从杖屦记游行，今拜祠堂慨死生。忽见丹青开惨澹，尚怜忠毅郁峥嵘。犯颜切切先知祸，载籍堂堂后有名。真与吾乡植标榜，继声谁作凤凰鸣。
谒银瓶圣女祠
作者：沈周
朝代：明

兰槁花不活，松拆枝亦伤。阿女爷所生，还有爷心肠。爷亡女即死，女死家亦亡。银瓶本完物，随女井中藏。井水夜夜飞虹光，千年不没银瓶娘。君不见赵家楼船海南破，孤儿又向波中堕。
谢友人定正小诗数字
作者：沈周
朝代：明

手拆朱批笑满腮，看加篑土即崔巍。妙辞信自我传去，后日安知子定来。秋树映星疏采出，夜江容月远波开。古人高谊相成处，风字千年重钓台。
谢吴匏庵序拙稿
作者：沈周
朝代：明

且本荒荒语冗陈，品题何足动朝绅。光堪继烛垂垂跋，覆可从瓮漠漠尘。牵比及桓宁作我，借推于谧信因人。咏歌聊耳存闾巷，自记尧民与舜民。
谢孙世节惠藜杖
作者：沈周
朝代：明

孙子悯老蹇，惠杖若无杖。其轻犹握烟，且喜不压掌。七尺多臃肿，论重仅铢两。促节数三十，还复有一长。敢以照书燃，独任探梅往。暑雨地沮洳，出远步堪强。非惟借便健，颠踬有所伏。何以谢记存，小简附拙响。
谢宋承奉惠寿木
作者：沈周
朝代：明

鄙夫今年逾七旬，无一用世人嫌嗔。读书不成愚固在，耕田无收家益贫。小儿造化苦玩弄，浩荡自谓无怀民。何愁白发不相放，生死已譬昼夜循。花前笑口几回酒，松下无言终古尘。也怜狗马有帷盖，安少一木藏吾身。堂堂七尺我自玉，乌鸢蝼蚁谁敢亲。青城古杉一千岁，天将为我留轮囷。宋公借力剪寄远，鲸波万里来犹神。质如金石坚可珍，其文纠纽腻且匀。霞肪晕紫香触手，舁入草堂惊四邻。自公好施发天性，岂以菲薄当其仁。鹿皮苍璧殊未称，短篇聊诉吾为人。
谢庭新秀咏芝祝西厓先生生子
作者：沈周
朝代：明

南岳昭奇产，明时迹亦超。地成灵宿孕，天与福何侥。名重刍荛识，贞非草木妖。文敷华盖殿，柄用紫宸朝。衍玉家承庆，高霞代作标。仁支看禅续，和气属薰陶。徵桂思燕窦，如蓂应帝尧。按图他日事，祝愿且歌谣。
谢李宗渊见访中路有阻
作者：沈周
朝代：明

斯文久矣熟芳名，书到还知郑重情。风雨妒人三日恶，江湖负子一舟横。闻来无见新翻案，兴尽而回古有行。筋力未衰扶可拜，荆溪展报已非生。
谢程篁墩赠龙尾砚
作者：沈周
朝代：明

篁墩品砚歙居右，雅称先生翰墨手。先生与砚俱歙产，眉子罗纹誇富有。椟中种种自怀玉，能割一爱到石叟。自嫌隅处小有病，临出摩挲要难授。我云先生岂无药，庸贲一铭如砭灸。冁然捉笔从背书，石上煌煌丽星斗。头巾折角与人传，此砚因铭名亦久。尚怜龙尾是奇材，东坡何以嘲牛后。
谢计桃源惠孔雀毙于途以尾至
作者：沈周
朝代：明

珍禽笼万里，未见意先叨。饮啄违尘目，文章剩俊毫。重须论马首，轻敢喻鹅毛。馀采贤郎得，留形上绣袍。
谢项郎中文祥寄笋脯
作者：沈周
朝代：明

浙雨溢山薮，竹萌密无地。土人饕顿顿，肠胃当厌饫。吾苏少其祖，数竿破俗艺。有茁重儿孙，岂敢屑盘箸。知味聊耳耳，仅免煮箦茹。爱我爱日翁，脯腊富裹寄。蒸爚得火候，法熟野衲治。新鲜色莫黯，纂纂玉缕脆。烘日不过熯，著盐未多渍。尝之清可珍，吃棒元脩避。余生本骨立，滋瘦忘所忌。客佳稍出供，荐茗聊三四。还笑湖州馋，不管伤幼稚。闻君苦痰疾，日食不妨嗜。医氏曾有说，性可消膈滞。能分固知羡，推食感念至。
谢顾天祥送将乐石
作者：沈周
朝代：明

一拳奇骨胜仇池，落眼真看玉雪姿。急埽秋轩容突兀，更栽野竹与扶持。已藏东海从深袖，便捲沧波答小诗。莫道空言尚加拜，此怀还托米颠知。
谷旦喜朱性甫至
作者：沈周
朝代：明

城里高官尽有衙，迂舟却到野人家。偶谈山水悲筋力，因怪儿童忽岁华。白发知春不如草，青灯随眼漫生花。遣怀慰客非无酒，罍耻还当一载赊。
贞节为朱孺人题
作者：沈周
朝代：明

松溪之松贞不变，松溪之水清不污。松贞水清钟节妇，节妇有家溪上住。及笄婉娈女于朱，松上女萝期永附。四七之年分死生，女萝茕茕松忽仆。三雏眇矣提抱间，今各崭然能干蛊。晨舂夜织三十年，白发毵毵照荆布。少时望老不易到，见苦历劳安末路。譬拔金钗投火中，火尽烂然金若故。烧香暗告泉下人，白日知心已无负。
贫女吟
作者：沈周
朝代：明

贫女勿多怨，怨多乱心思。慕富不知分，厌贫不知时。折荆聊约发，金钗同一施。练布与锦段，适煖同一宜。贫者岂长贫，时至会有期。在时不在贫，嫁德不嫁姿。请看臼头女，终为王者妃。
贫富吟
作者：沈周
朝代：明

贫富限世分，高下莫均一。富者诧润屋，馀润及铭笔。贫非止赤身，裸死至无堲。苟云可操致，智士岂无术。冥然观无物，二者何得失。
费元诗
作者：沈周
朝代：明

义事久不见，将谓民风漓。有此费元者，秦人何可欺。嗟嗟逆旅邻，平昔昧所知。瘐死怜顷暂，给饘活其饥。傍窥妄讥议，将利室中姿。邻后愿奴报，夫妇自同来。元曰非奴利，苟利非我为。掉头略不顾，天地知吾私。至此嫌猜尽，君子未尝移。所薄既云厚，厚者宜过之。兄氏没永平，讣达肝肠摧。哀痛出天性，殒绝岂自期。或谓不可训，若挞阋墙儿。斯人今已矣，其骨当为芝。其魄当为云，祥瑞昭明时。况是有贤嗣，天报信不差。尚有千载后，名从青竹垂。
贺刘德贤冠带
作者：沈周
朝代：明

富贵侵人五十三，乌纱头上忽岩岩。馆甥上寿装新带，乡友通书署散衔。諠竹满堂莺宛宛，飞花扑酒燕喃喃。嗟予白发巾都折，燕贺深杯到老馋。
赏玉楼春牡丹
作者：沈周
朝代：明

白头杯酒重临轩，喜见名花又一番。春粉腻霞微著晕，露红渐玉淡生痕。酷怜似醉还饶笑，尽是多情尚欠言。老者相看聊见在，远谋何暇为儿孙。
赠史痴翁
作者：沈周
朝代：明

我昔闻痴翁，已及三十年。不知翁为人，名痴胡其然。痴本性不慧，朦朣百不便。今年阖闾城，握手在市廛。角巾摺软罗，腰带敝帛缠。短屦草猎猎，长袖云翩翩。温慰未通语，辄歌沈醉篇。拉翁黄公垆，买酒醉圣贤。却杯不事饮，莫与痴为缘。我谓痴所发，必恃酒为权。无酒痴不成，痴酒不可偏。云痴岂假酒，假酒痴不全。我痴抱混沌，七窍莫我穿。若谓酒使我，良马亦俟鞭。人以黠教我，我自信痴蝉。人以嗤我画，我画师痴虔。手探夹袋中，出具置我前。水墨乃从事，惨澹开云烟。大幅及小幅，纸影弥山川。图成赘言句，草次亦及玄。市上诸小儿，惊骇谓之仙。清虚结簪衲，莺花亦留连。要去不掉头，急急箭脱弦。无慕豪富门，脚版如铁坚。此翁所以痴，以故囊无钱。于人有雌黄，常在口角边。于人有孝义，记注一大编。此翁不痴者，人焉得知焉。吴人多痴呆，翁岂吴人传。翁云我吴产，此病知莫痊。我生迨八旬，落魄如风颠。不知人所毁，亦不求人怜。种竹欲借地，买书常卖田。蓬蓬被白发，咄咄书青天。我颠与翁痴，痴颠相比肩。约为老兄弟，逍遥觅彭钱。
赠天香李公子
作者：沈周
朝代：明
体裁：古风

戚畹佳公于，天香玉雪标。桓伊教弄笛，秦女合吹箫。酒或谈三略，诗多吊六朝。屏风倚春醉，花凰紫金猫。
赠少年
作者：沈周
朝代：明
体裁：七言律诗

富有时名动两都，风情浑不带豪粗。平酬夜枕金条脱，宽约春袍玉辘轳。走马惯寻杨柳折，下楼酣倩海棠扶。近来薛债凭谁责，可信冯生毁券无。
赠徐遵诲和刘邦彦韵四首
作者：沈周
朝代：明

祖宗原自有高勋，少小豪雄藐冠军。竹里行厨青玉案，酒边官妓茜红裙。洛阳纸贵三都出，夔府沙平八阵分。头白归来惟感慨，却惭多病负明君。不徒说剑与谈兵，况是文章动两京。屡欲上书勤汉室，时教扪舌易齐城。帆樯远雁江开楚，衾枕清？路入荆。落落长游半天下，不知归计几时成。细雨春帆破晓开，更添新酒事深杯。他乡梦寐鸿于陆，故国诗篇凤有台。白发不归花亦笑，青山急去鸟仍催。公侯复始君须记，李广原非是死灰。断蓬逐逐未能休，搔首西风又莫秋。曲折旧袍存蜀绣，萧条空室去吴钩。虚名落枕邯郸梦，浊酒浇胸磊磈愁。莫谓寻常种瓜者，东陵曾是旧封侯。
赠徐遵诲和刘邦彦韵四首·其一
作者：沈周
朝代：明

祖宗原自有高勋，少小豪雄藐冠军。竹里行厨青玉案，酒边官妓茜红裙。洛阳纸贵三都出，夔府沙平八阵分。头白归来惟感慨，却惭多病负明君。
赠徐遵诲和刘邦彦韵四首·其三
作者：沈周
朝代：明

细雨春帆破晓开，更添新酒事深杯。他乡梦寐鸿于陆，故国诗篇凤有台。白发不归花亦笑，青山急去鸟仍催。公侯复始君须记，李广原非是死灰。
赠徐遵诲和刘邦彦韵四首·其二
作者：沈周
朝代：明

不徒说剑与谈兵，况是文章动两京。屡欲上书勤汉室，时教扪舌易齐城。帆樯远雁江开楚，衾枕清？路入荆。落落长游半天下，不知归计几时成。
赠徐遵诲和刘邦彦韵四首·其二
作者：沈周
朝代：明
体裁：七言律诗

不徒说剑与谈兵，况是文章动两京。屡欲上书勤汉室，时教扪舌易齐城。帆樯远雁江开楚，衾枕清�路入荆。落落长游半天下，不知归计几时成。
赠徐遵诲和刘邦彦韵四首·其四
作者：沈周
朝代：明

断蓬逐逐未能休，搔首西风又莫秋。曲折旧袍存蜀绣，萧条空室去吴钩。虚名落枕邯郸梦，浊酒浇胸磊磈愁。莫谓寻常种瓜者，东陵曾是旧封侯。
赠接花叟
作者：沈周
朝代：明

打得旁枝手有神，接他生气一番新。自家无限真消息，错借春风与别人。
赠沈以节
作者：沈周
朝代：明

粉奁尘满砚池枯，且款清谈事酒壶。好客诸侯何处有，通财知己近时无。芭蕉夜雪阑新兴，蛱蝶春风卷旧图。念我平生钓竿手，扁舟特为写江湖。
赠海上刘将军
作者：沈周
朝代：明

少年儒将有高名，说剑谈经四座倾。久处幕宾能草檄，旧随童子尽知兵。月连夜火沙边堠，潮挟秋笳海上城。闻说远人归圣化，欲销金甲事春耕。
赠源上人
作者：沈周
朝代：明

苾刍闻香十年已，尝有寄缄乌有里。秪从人家诵卷轴，千里何殊相晤语。云萍踪迹不可呼，眼外之人疑老矣。今年秋暑我床榻，脾病困顿未能理。黄昏短刺堕枕前，不倩人扶揽衣起。吹灯相照见瘦玉，人与清诗正堪儗。僧中此老古或有，超然已觉今维此。翻经石上月纷纷，半是微哦细吟耳。我持此癖七十年，满地江湖俟知己。传杯夜屋破蚊蚋，且略无生谈赋比。杭州官府尚多贤，当面参寥惜无与。脚縢之下自有地，不作窗蜂苦钻纸。斯文有契属老境，频往频来自伊始。白头接膝无百年，人生岁月如流水。
赠老人
作者：沈周
朝代：明

泪满双颐雪满颠，一身憔悴自应怜。座中谁似杨开府，莫易逢人话少年。
赠范希敏
作者：沈周
朝代：明

膂力衰来背橐驼，只于邻并懒经过。算年已觉同生少，畏死频嗟去日多。蜾蠃螟蛉假亲戚，乌鸢蝼蚁后干戈。于今丁役都无累，软饱三杯或自歌。
赠西山老僧
作者：沈周
朝代：明

老抱清斋太瘦生，雪眉霜鬓使人惊。游僧久住同衣食，畜鹤长随识性情。土？逼床身煖活，纸窗烘日眼晶明。此心应与山俱静，不是深山养不成。
赠西山老僧
作者：沈周
朝代：明
体裁：七言律诗

老抱清斋太瘦生，雪眉霜鬓使人惊。游僧久住同衣食，畜鹤长随识性情。土�逼床身煖活，纸窗烘日眼晶明。此心应与山俱静，不是深山养不成。
赠都良玉
作者：沈周
朝代：明

乡里同生寿及耆，少年笔砚复同师。丹山碧水行歌地，春煖秋凉醉饱时。乐在太平须要飨，事于分外莫求知。放舟今日西溪上，不问衰强比白髭。
赠隐叟
作者：沈周
朝代：明

比比人称马少游，此生乡里信沈浮。东平格语善最乐，□老家风贫不忧。白战雪中诗敌手，黑甜梦外酒扶头。子孙富贵曾无望，只嘱吾书仔细收。
赠韩珍
作者：沈周
朝代：明

恩以生骨肉，义以生抚育。韩珍本异姓，恩与义两足。心肝蓄义血，甫有数十斛。义气溢皮毛，馨馥及衣服。主父病京邸，危命一线属。千里独奋往，并日走匍匐。药物无能为，事亟刲股肉。股亦割义刃，无慑亦无慉。虽然不救死，揆意义亦笃。君臣亦义合，往往逆乱伏。珍乎可珍哉，摇毫吾特录。
赠黄撝之
作者：沈周
朝代：明

相逢野寺及春残，各各苍颜说见难。岁月易流嗟物变，功名已过觉心宽。梨花月枕诗通梦，杨柳风杯酒起澜。想得金陵山水地，自知行乐胜为官。
走笔留客
作者：沈周
朝代：明

溪上不碍路，溪水如招人。好友南海来，谈笑气若春。我具一尊酒，宿昔可以论。况逢中秋月，成我两嘉宾。虽有东辕车，我欲方其轮。愿因长相留，离别勿复言。
赵头陀
作者：沈周
朝代：明

山住忘入年，众虑摄一定。气味渐木石，久久同心性。面瘠疑饥成，肌泽匪浣净。覆发短及耳，胡槎黑纷劲。迩来访人寰，迹若无尘境。半跏就长冲，目瞪神亦凝。过旅诘何脩，百语罔有应。中露诧莫偃，尚见雪霜更。动偶不知动，静至不觉静。譬观镜中影，出入何害镜。施食信酒肉，大啜蔑羡剩。投货略不顾，千金等破甑。谓仙人莫究，云佛谁敢證。块然天地间，造化莫命令。
赵惟章寿诗
作者：沈周
朝代：明

葛天之世此心藏，万事熙熙不著忙。乡认当时非姓郑，人疑叔度误呼黄。诗供宾客三千竹，衣荫儿孙八百桑。宅相爱谈吾耳熟，固知贤者寿能长。
赵民部梦麟王廷信符用愚诸公携酒会饮涵虚楼民部索诗遂有此作
作者：沈周
朝代：明

白发萧萧始此来，高楼正倚夕阳台。阑凭南面山都出，梯到上头江大开。自愧衰翁落迟局，未容民部不深杯。若教却饮天应笑，豪杰眼前安在哉。
载会浦东白
作者：沈周
朝代：明

八年初得载经过，喜满云萝入笑歌。老尽须颜略相似，记来年岁久应讹。西风蔀屋萧萧叶，落日蘋江渺渺波。虽是病怀须强酒，人生良会苦无多。
载和答诸友
作者：沈周
朝代：明

我阅丘中石，？屃特见此。天不生廉隅，荡矣若加砥。但嫌色相在，雨洗常出紫。坦坦宜坐人，喻千溢其美。未如清凉达，所容不拘几。可拔岂万年，菱溪笑穿市。夫差墓其侧，恃固乃经始。小类莫试剑，脆裂傍可耻。夜夜晒明月，玩弄少客喜。我来发豪吟，鹤涧应流水。初凭石乘兴，亦半因月起。百年择一胜，颇与赤璧比。有石无此月，其游亦漫矣。有月更有石，有诗兼称耳。下里和者多，声韵妙依倚。胸中各磊隗，争出言句里。何当拉诸君，我亦补芒履。明年待中秋，石游更堪拟。
载和答诸友
作者：沈周
朝代：明
体裁：古风

我阅丘中石，�屃特见此。天不生廉隅，荡矣若加砥。但嫌色相在，雨洗常出紫。坦坦宜坐人，喻千溢其美。未如清凉达，所容不拘几。可拔岂万年，菱溪笑穿市。夫差墓其侧，恃固乃经始。小类莫试剑，脆裂傍可耻。夜夜晒明月，玩弄少客喜。我来发豪吟，鹤涧应流水。初凭石乘兴，亦半因月起。百年择一胜，颇与赤璧比。有石无此月，其游亦漫矣。有月更有石，有诗兼称耳。下里和者多，声韵妙依倚。胸中各磊隗，争出言句里。何当拉诸君，我亦补芒履。明年待中秋，石游更堪拟。
过休休庵
作者：沈周
朝代：明

市闾隘处有祗林，怪是沿街客易寻。枕聒鼓声嫌县近，门垂帘子觉家深。焙茶火暖香浮屋，桁竹檐晴晓晒衾。爱此老僧偏静得，尘埃中养出尘心。
过华光禄适出乃返后遇途半叙话夜深余以丹毒思归遂解缆而东留此以谢失告之过
作者：沈周
朝代：明

风雨登台值两山，相逢复喜半途间。得追笑语非虚约，更揽髭髯讶老颜。水宿极怜舟并住，宵征无那病思还。图书有日酬清赏，莫谓浮生无一閒。
过友人泽居
作者：沈周
朝代：明

独据泽中胜，绕家金壁堆。溪虚水照屋，花近树平台。倚杖鸟飞过，开门月入来。无邻恼鹅鸭，渔亦莫争隈。
过席心斋道士墓
作者：沈周
朝代：明

丘墟寂寂临川上，桑海茫茫感蜕馀。旧用枣盘灵霹雳，新来剑地入耰锄。羽人欲化枫株老，仙鹤无言石表虚。我愿追求金薤稿，碧苔狼籍漫虫书。
过湖偶书
作者：沈周
朝代：明

薄暮及东泛，眼豁连胸臆。净碧不可唾，百里借秋拭。远树水光上，出没似空植。疏处方渺然，山黛一眉塞。夕阳掩半面，云浪为风勒。便以湖作纸，欲画手莫即。见瞥况难谛，历多何暇忆。舟子无雅情，双橹斗归力。
过湖村
作者：沈周
朝代：明

几家成聚落，鸡犬夕阳时。人影临流揖，帆梢拂树移。积禾高屋脊，落叶厚茆茨。邻并尤淳厚，常通无有私。
过碛砂寺
作者：沈周
朝代：明
体裁：七言律诗

双幢落日倚渔汀，北下孤舟此暂停。野客偶惊云外犬，老僧随掩石边经。沙洲古树藤萝紫，梵殿遗基荠麦青。今夜试留湖上枕，疏钟高浪不堪听。
过简书记故寮
作者：沈周
朝代：明

一寮峰绝处，一衲一吟身。忽尔有生内，寂然无此人。风翻破经卷，云护旧床茵。只有青山在，如如似佛真。
过荒陇醉言
作者：沈周
朝代：明

老子寻芳挑酒钱，乐哉斯丘青嶂边。若教即死便埋我，更是可生还听天。人间一日过一梦，花下百壶酬百年。尚将醉墨寄绝壁，风雨不洗山苍然。
过都廷襄新居
作者：沈周
朝代：明

春晓春郊作伴行，新居新酒故人迎。弱云妒日雨作意，细柳偃墙风与情。田畷分岐来宅远，渔濂合水逼厨清。闭门教子无他事，市不闻喧书有声。
过长荡
作者：沈周
朝代：明

发迹过长荡，识此平生始。春流方漫衍，旷荡弥十里。老葑蔽层云，敷芽青拟拟。正如一明镜，剥蚀铜绣起。西山欲临照，掩却螺髻美。山亦拗怒去，南走太湖涘。群势涌叠浪，争捷互排挤。我恐先我去，挥手喝止止。湖山四面好，转侧皆可喜。此面正佳绝，扁舟载西子。芳洲有隙地，肯卖脱紫绮。移家非丹砂，所好在山水。
迎新送旧曲
作者：沈周
朝代：明

鼍鼓击，龙笛吹，阿婆接宝新人来。新人来，旧人去，迎新送旧门前路。门前路，有曲直，门前树，有短长，傍人未说新人彊。新人绣罗郁金香，旧人綀布秋风凉。初将生死托末路，受尽糟糠还下堂。下堂畏踏来时路，啼鸟飞花撩断肠。鸟啼怪道呼姑恶，花飞怪道似郎狂。寄语新人保恩爱，三年五年当见郎。
还俗尼
作者：沈周
朝代：明

婆夷本欠佛因缘，无柰心香起业烟。众散珠林还火宅，官收宝地作民廛。菩提旧念慈云灭，欢喜佳期好月圆。清净池中生爱水，从今都长并头莲。
送人归秦州
作者：沈周
朝代：明

江城十月风凄凄，客子告我归关西。长途短日双泪落，苦忆妻孥惊鼓鼙。延安绥德边报急，秦州在陷家当失。黄河冻合胡马健，倏来度冰如踏石。奈何主将与监军，玩寇自顾舟中敌。驻兵无常惑饷道，远输岂顾烦民力。刍辋计万不计千，骡驼不足不得前。委山积云两遭烬，旋买一束银三钱。官司敛价挞闾里，妇女唬咷脱簪珥。役穷财竭心易失，衅端恐在萧墙里。杞人闻之搔白头，落日倚襟江上楼。呜呼韩范不复作，极目秦云空自忧。
送刘国宾
作者：沈周
朝代：明

刘郎面玉争荷花，少年经市果满车。金张许史不敢倩，凤皇合德宾王家。平步为仙五云里，甲第藏春天尺只。笙歌催醉金叵罗，七十紫鸳扶不起。冶游昨日过江东，细马红妆山水里。家人要问山水处，生绡拓取苏杭去。
送吴惟谦守叙州
作者：沈周
朝代：明

云司转阶例不卑，藩参臬副皆所宜。君今出守古僰国，过峡万里天之涯。众为君忧君独喜，负利要自盘根施。我知作郡得专政，岂是唯唯因人为。叙封况闻广九邑，其民既远杂以夷。凿牙穿耳固顽犷，抚之恩信当怀来。诗书更欲变咮离，文翁之任非君谁。荔支初红五马到，江山亦为人增奇。山谷老人有笋赋，读赋食笋君还知。苦而有味可喻大，历难作事惟其时。
送吴朝阳都阃之任浙司
作者：沈周
朝代：明

桃花春水古城濠，僧寓遥烦降节旄。双鬓相逢惭我老，十年不见觉官高。新篇烂漫牛腰卷，旧酒淋漓狮子袍。南国諠呼迎阃制，千兵夹道拥弓刀。
送周文襄公乃孙廷器以画像验塑还吉水
作者：沈周
朝代：明

土田亘江东，揆赋亿兆计。其多由寸入，所在敢遗地。太祖太宗时，稽敛或未备。偫收信长属，饕公馂私费。习久遂玩刑，忘身殉于利。逋迨八百万，空牍劳记注。岁饷常不及，日究常不治。文襄应简命，妥济受斯寄。公知法禦患，法疏患乃致。诲盗在慢藏，覂驾在失御。尽斥宿渔手，令民必躬输。升斗举在公，庾储复官涖。登积充旧典，罔耗有攸裕。所羡亦不訾，陈因年相次。户庸及公需，凡百资其出。于时民乐生，朝廷无顾虑。斡转一时机，扫荡滋深弊。如器之阽倾，援拯暇不遽。革茹谢苛猛，振蛊匪敛聚。公薨五十年，遗政已莫据。后继亦多贤，措设各有异。溯惠不可诬，于久乃有祀。庙貌欲追惟，岁月蔑省记。公姓携绘影，按之求肖似。外肖衷未然，有愧六二比。才局负心胸，仁义具肝肺。智谞周聪明，力量发意气。不然是非间，耳耳茅三四。我喻操镘工，斯得谓能事。工答毋深求，神般不载世。我闻发咨嗟，时哉则殊势。秋风振江介，白露草木瘁。游子思故乡，怀图渺西骛。往矣不可留，欲赠言莫既。
送周桐村
作者：沈周
朝代：明

白发乌纱将八十，文章谈笑见扬雄。风流不减三年别，未许尊前称阿翁。看到梅花十万株，清吟一月住姑苏。城中屏障都题遍，施与吴人百斛珠。
送周桐村·其一
作者：沈周
朝代：明

白发乌纱将八十，文章谈笑见扬雄。风流不减三年别，未许尊前称阿翁。
送周桐村·其二
作者：沈周
朝代：明

看到梅花十万株，清吟一月住姑苏。城中屏障都题遍，施与吴人百斛珠。
送夏德树告疾归台州
作者：沈周
朝代：明

尊翁旧著堂堂节，令子连章倔彊名。欲激宰公言过直，因忘富贵去偏轻。素知眼泪撰不出，岂是髭须拂得成。拟古数篇看反覆，极于所学见平生。
送山阴秦复正谒华光禄
作者：沈周
朝代：明

瞰庄贤主得佳宾，百里清川映绿蘋。酒榼诗囊尘外物，山光水色眼中人。石池俯雨鱼苗暖，画阁开帘燕子春。此地持杯如见忆，高篇儗寄蜡封新。
送岁歌谢宗道士鼓板
作者：沈周
朝代：明

打渔鼓，唱道情，说生说死说功名。唱道情，打渔鼓，说神说仙说今古。仙家自有山中乐，凡家自有世间忧。年头年尾忧不休，今夜又当年尾头。唱要高，鼓要急，主劝宾酬忘拜揖。蜡花烁烁白璧光，酒波濯濯青袍湿。客莫言辞主须醉，多情送年恐不及。年送去，还复来，渔鼓声中白发催。白发不可变，莫放掌中杯。鼓砰逄，杯络绎，不知东方之既白。旧年已尽客亦散，门前又接新年客。新年别唱贺新郎，送旧迎新渔鼓忙。
送岁词
作者：沈周
朝代：明

白粉作白团，今夜送岁用。千年万年例，千家万家共。岁去还自来，送者徒郑重。初谓人送岁，终反被岁送。人于一岁间，过眼几悲痛。送岁人不知，处岁若处梦。我有同室人，今年室已空。
送巽女归徐氏
作者：沈周
朝代：明

红车绿幰及春明，六礼周时汝好行。铜镜试妆花髻拙，布衣随嫁竹箱轻。繁丝缓柱房中乐，细鲙深杯堂上羹。妇道从今须孝顺，恋家不必泪盈盈。
送张廷仪
作者：沈周
朝代：明

杨梅堕地连日雨，江上唤舟舟不来。黄帽唱歌今拨棹，青天白日眼俱开。
送归燕
作者：沈周
朝代：明

送归燕，送归燕，秋社今年又一遍。明年春社是来时，隔不半年仍复见。送归燕，送归燕，似把人家作邮传。来时不是慕富贵，去日曾非弃贫贱。口喃喃，尾涎涎，意与主人相眷恋。对语殷勤杨柳楼，双飞再四梧桐院。楼中院中有宾客，主人日日开高宴。酒杯去手易肺肝，酒杯在手革颜面。若将燕子比人情，燕子年年情不变。
送归燕
作者：沈周
朝代：明
体裁：古风

送归燕，送归燕，秋社今年又一遍。明年春社是来时，隔不半年仍复见。送归燕，送归燕，似把人家作邮传。来时不是慕富贵，去日曾非弃贫贱。口喃喃，尾涏涏，意与主人相眷恋。对语殷勤杨柳楼，双飞再四梧桐院。楼中院中有宾客，主人日日开高宴。酒杯去手易肺肝，酒杯在手革颜面。若将燕子比人情，燕子年年情不变。
送晏青云还蜀
作者：沈周
朝代：明
体裁：七言律诗

诗草琴张共一囊，轻舟八月过瞿塘。功名如梦青云远，桑梓关心白发长。喜脱豸冠寻隐计，閒书牙笏记丹方。登高王粲应憔悴，始信江山非故乡。
送朱性甫游西湖
作者：沈周
朝代：明

西湖我先游，君去落我后。落后为生人，先游托故旧。从君未到时，说与亦疑谬。当以湖洗眼，口亦要湖嗽。不嗽诗不清，一洗目不瞀。此湖有大量，先后皆纳受。固不为君薄，亦不为我厚。有客有船载，有酒有歌侑。雨晴无不好，浓淡两争秀。落日映四山，清波照红袖。此特众乐耳，君宜出其右。寻我旧题处，佳句多脱漏。正自要君拾，一一不可宥。想见南屏秋，倚尔两肩瘦。人多诗亦多，各各备妍陋。湖在诗亦在，各各千万寿。日日人去来，诗能作将候。如敔止柷始，禅续而迭奏。君吟未必尽，山水诗苑囿。君行报山水，我老尚堪又。
送朱武选调常德别驾次李西崖学士韵
作者：沈周
朝代：明

恩华浩荡纵长游，一牒南从楚国投。世事未能容我料，风波不足使人愁。漫消惠饭须佳句，先说潮阳尚远舟。廊庙江湖俱宦达，天涯持酒看云流。
送梁道夫还琼州
作者：沈周
朝代：明

琼岛迢迢候老翁，深怀秖博两宵同。片帆南浦草仍雨，斗酒长亭花又风。话俗灯前南海近，思亲梦里北堂空。情知此别难书问，止到衡阳已断鸿。
送汪廷器重游辽阳
作者：沈周
朝代：明

三韩亘东北，其地次海隅。势位何崇高，沙漠蓁莽俱。盘郁千万山，望有医巫闾。山海相交际，烽尘称畏途。汪君江南产，好游司马徒。走马日千里，宝鞭扬珊瑚。风霜切貂裘，酒薄不足呼。腰下秋水剑，复系玉辘轳。海雕落长云，檿桑戏强弧。于此顾有乐，结纳多文儒。黄金日绕身，大饼掷歌姝。歌姝且不惜，巨万酬边需。磊落见襟抱，中可开江湖。一别倏十年，玉雪犹伟躯。言复寻旧遨，径去难色无。笑我裹足人，牖下秖白须。分手各有赠，赠我锦？毹。我亦聊菲薄，短篇侑双壶。
送汪廷器重游辽阳
作者：沈周
朝代：明
体裁：古风

三韩亘东北，其地次海隅。势位何崇高，沙漠蓁莽俱。盘郁千万山，望有医巫闾。山海相交际，烽尘称畏途。汪君江南产，好游司马徒。走马日千里，宝鞭扬珊瑚。风霜切貂裘，酒薄不足呼。腰下秋水剑，复系玉辘轳。海雕落长云，檿桑戏强弧。于此顾有乐，结纳多文儒。黄金日绕身，大饼掷歌姝。歌姝且不惜，巨万酬边需。磊落见襟抱，中可开江湖。一别倏十年，玉雪犹伟躯。言复寻旧遨，径去难色无。笑我裹足人，牖下秖白须。分手各有赠，赠我锦�毹。我亦聊菲薄，短篇侑双壶。
送王抑夫作县陈留并柬许倅施焕伯
作者：沈周
朝代：明

与君桑梓阴相望，母党况为兄弟行。我之老母姊君母，少日拜姨今未忘。两家昆季昔数人，君我聊存属馀长。羡君读书事长勤，落手新文合时样。学资浩荡德华腴，外度舒徐中倜傥。我惭白发血气衰，君喜青云年力壮。北京初还受铜墨，风雪充途神转王。挈家便欲沿牒去，河上敲冰进官舫。田园岂是容易别，自是县中官署旷。惟民不可日无教，有爵相担畏人让。北来随地见饥馑，未必陈留独无恙。不徒口慰要心存，莫以茧丝先保障。亦闻陈许间未远，尔有肤庵可酬倡。故人所在即故乡，天涯诗酒生佳况。嗟予废置秖牖下，枕书昏眠眼脂涨。升沈由来自有时，已信老怀齐得丧。尚期诸辈各努力，要在致君尧舜上。
送王敬止谪琼州
作者：沈周
朝代：明

流行坎止世途中，万事由天天自公。失马未能知祸福，辨乌何必在雌雄。赐环拟望厓山月，用楫当归涨海风。白发一杯分袂酒，相迎还许送时翁。
送王理之赴孔林书新庙碑
作者：沈周
朝代：明

王子嗜字学，阖户攻古籀。曾莫求人知，摸拓乌衫袖。发绪到秦封，探赜更周狩。前年灵光菑，再搆初观复。工讫乃纪载，伐石获良琇。钜公实脩辞，摽美书岂后。远檄举王子，宪抚识不谬。膏车未谋人，径作千里就。圣德无假托，高揭有永寿。譬虽衮裳贵，亦见附绘绣。握笔敬在先，书法要缔究。匪徒求妩媚，结体务庄厚。老夫爱莫助，赠言恃惟旧。
送程宫谕
作者：沈周
朝代：明

车马出春明，雨中人独行。人从今日去，雨是几时晴。静阁一杯酒，乱闻千树莺。故山堪注《易》，天意就先生。
送程少詹赴召
作者：沈周
朝代：明

奉玦当春雨，春风又赐环。行藏吾道重，宠辱此心閒。六月鶱鹏息，三年去凤还。宫詹循故秩，陛棘认先班。求旧从人望，相欢动圣颜。拜知髯拂地，舞应口呼山。抚已文章在，重修衮阙间。
送苏安道赴祝冬官惟贞馆
作者：沈周
朝代：明

江程何悠悠，汎汎江上舟。载彼图与书，言往海上游。东海有君子，孝友天德优。好爵弗久縻，屺岵重远游。归来寿春酒，酒影照白头。怡怡家庭间，和气闻远州。之子固欣从，芝兰味相投。匪特自假益，尚应童蒙求。春风动花柳，弦诵溪堂幽。可睇不可即，含情渺长洲。
送薛尧卿漫游言登泰山谒孔林而迤�求仙海上
作者：沈周
朝代：明
体裁：古风

尧卿掉头狂且忙，结束东游如子长。拟将足迹试天下，三月已自储糇粮。出门长啸振林木，蒯缑短剑秋风凉。临岐调我老不及，登高健步如飞翔。岱宗未到已在眼，齐鲁指点青微茫。书生浩气久愤激，要倚日观攀扶桑。秦镌汉刻多漫漶，且莫苦苦求其章。东封何有许功德，文武未必能张皇。惜哉君行差较晚，烬后洒泪悲灵光。素王有道自六籍，固是不死之仙乡。羽人丹丘何足问，勿以汗漫穷荒唐。丈夫汲汲在事业，白发须臾成老苍。无人荐达自陈列，朝廷求贤正无方。颇闻北事近扰扰，毛锥未抵丈八鎗。边头合有班定远，天下岂无张子房。山东李白恃必用，莫自两生追所亡。不然归来且高卧，共吃饱饭歌陶唐。
送袁德淳还太平
作者：沈周
朝代：明

阊门送别当新暑，绿波芳草如南浦。袁侯玉雪照离尊，言貌温恭心独古。谁道今时无古人，眼中之人仲山甫。天球河图东序物，置之市肆岂其所。太平作县草创初，务在民安心独苦。诚格山川及鬼神，爱存父母无官府。况于朋友急为义，援我亲丧离浅土。临岐感激一何深，默默扪心泪如雨。
送许贞葬
作者：沈周
朝代：明

蒿歌引往绋，言出郭南门。我来临其窆，衰草凄寒原。情至时掩泣，痛惋不能言。百年合有死，惜此英妙魂。我昔有女萝，附此长松根。托生相因依，绸缪在东昆。长松一朝折，修蔓绝攀援。茕茕委中道，有身安用存。
送诸立夫归钱塘
作者：沈周
朝代：明

昔年记买临安船，来与泉石修清缘。刘郎史伯及吾弟，一船四客如登仙。诸君作我南道主，湖山笑引肩舆前。谈诗酌酒夜不辍，吻焦目涩无安眠。别来人事等云变，旧游一梦惊三年。刘郎化鹤招不得，吾弟掩玉仍黄泉。感怀夙昔有零泪，掩卷怕看登临篇。殷勤对话杂悲喜，买酒取醉愁无钱。空斋停火照寒鼠，古木翳寺号饥鸢。明朝何苦又分手，拂衣长路开风烟。朱颜白发倏忽事，人生离合真堪怜。
送远行
作者：沈周
朝代：明

行矣去君侧，去去那复留。会面谅已难，徘徊滋隐忧。五里临清川，十里陟崇丘。转盼路何迥，驰心同水流。朔风白日暮，瘏马局远步。思君隔浮云，岂知我中露。流景不我与，客鬓已非故。酌彼青兕觥，聊以慰末路。
送都元敬赴史西村家塾
作者：沈周
朝代：明

黄溪雪后烂生光，童冠迎船青佩长。客子能行秘书监，东家好是郑公乡。春帷开讲禽鱼动，夜观鸣弦水月苍。宾主閒时还倡和，吴江满地绿新章。
送都元敬赴试
作者：沈周
朝代：明

新科拔隐沦，蓬藋不胜春。经术必用世，山林还有人。九苞看举凤，三浪促潜鳞。仙桂凡千树，扳花要认真。
送钱士弘会试
作者：沈周
朝代：明

春闱指日忙忙去，蹑冻开途岁尚馀。拂面风尘寒送酒，临关霜月晓催车。榜头要著渴睡汉，阙下当知行秘书。五十功名休谓晚，老成还听首传胪。
送门神
作者：沈周
朝代：明

抱关憔悴两疲兵，众欲麾之我漫禜。检尔功名惟故纸，傍谁门户有长情。戟悲雨迹销残画，鍪赖虫丝恋绝缨。莫向新郎诉恩怨，明年今夜自分明。
送韩克赞
作者：沈周
朝代：明

两月衾裯厌久眠，荷君惠问每床前。频烦药物酬多病，郑重舟航动老年。落木门墙秋水宅，乱山城郭夕阳船。扶筇起送迢迢目，揽结馀情更小篇。
速张友山题和靖二帖
作者：沈周
朝代：明

老去知吟苦，新篇忍重烦。搔头丝坠地，点笔雨临轩。小简完双璧，长城重五言。逋仙当不死，字字与招魂。
速杨君谦石田记
作者：沈周
朝代：明

山中有白石，广衍得数亩。坚瘠不可耕，无用实类某。朋从从加称，遂为石田叟。称者非誉辞，我亦甘其受。杨子许为记，其言食已久。往往人家见，篇篇灿星斗。一见一热中，意子独我负。札剑表心许，何况曾出口。得非以陋物，不足辱录取。碑有纪封禅，鼓有示猎狩。于此逆观文，或可假石寿。子文侔汉史，其传信无朽。脱使不多作，难保岁月后。恃子犹洪钟，应随大小扣。不应似生吝，吝生亏所厚。吾石能作言，将以子归咎。不闻诗所载，草木备群丑。不信石终遗，不遭点金手。遑遑日翘伫，拜嘉亦当有。
逸庵
作者：沈周
朝代：明

逸迹离城市，分居雁鹜沙。屋中人懒散，门外树横斜。名漏山公启，乡当虞仲家。梳头下白雪，把钓著乌纱。风信北窗取，月从东海赊。交僧会樱笋，儿子托桑麻。醉坐自横管，春游或命车。鸬鹚安野竹，蛱蝶选林花。观我还观物，其生岂有涯。
遇李生
作者：沈周
朝代：明

李生生北方，膂力矜奰屃。桑弓劲如铁，轻引左右臂。短衣猎南山，猛虎俱待毙。官衢多骑劫，一发尝贯二。含笑担其囊，辄补酒家费。小饮三百杯，味薄不足睡。夜半挟金饼，隔楼调邻妓。横行长安中，五陵誇结义。秋暑满溪閤，解衣诧能事。搥床助谈屑，秉烛听未既。众客不敢哗，慑此河朔气。座无杨开府，娓娓当谁为。
道上春草
作者：沈周
朝代：明

春草本无愁，有愁因我生。千里随我远，始自出门行。一步长一苗，根从心上萦。酒浇根不烂，诗遣苗复荣。何如闭门坐，愁草两忘情。
道傍酒馆
作者：沈周
朝代：明

酒香触路酒旗青，去马来车到此停。信是利糟名粕酿，行人醉煞不曾醒。
遗斋
作者：沈周
朝代：明

风云已外违高翮，草莽之中寄贱名。江海固非长往地，乾坤聊寄不訾生。乌罗礼废人将老，白醴恭衰我自平。菜本瓜苗虽琐琐，栽培于物尚多情。
邻火幸不及殃
作者：沈周
朝代：明

城门失火夜深时，万幸先生不姓池。旧屋尚存还纳客，残书不烬可教儿。行藏在我焉无过，善恶惟天自有知。今日一杯须烂醉，白头俱是老便宜。
郑公钓台
作者：沈周
朝代：明

忠宣义死堂堂节，死到师山义亦明。家国两人均患难，干戈满地正纵横。聊因心画通相感，未必渔竿果可旌。何处江湖无此碣，几人标榜有高名。龙跳旧刻还堪拓，燕贺新亭又喜成。岳势不迷人仰德，石痕固在字含贞。萧萧风雨鬼神泣，汹汹波涛鱼鳖惊。一个聘君孤搆耳，乾坤今许作双清。
郭璞墓
作者：沈周
朝代：明

气散风冲岂可居，先生埋骨理何如。日中数莫逃兵解，世上人犹信葬书。漂石龙涎春雾后，交沙鸟迹晚潮馀。祗怜玉立三峰好，浮弄江心月色虚。
都氏赏花
作者：沈周
朝代：明

太平天子弘新治，国艳随年亦烂开。心里紫檀藏密印，朵头红玉露重台。酒嫌未剧劖诗赏，花怕难齐著鼓催。我与东家同六十，白头能此几衔杯。
醉云
作者：沈周
朝代：明

长醉无醒日，有似云冥迷。正赖无心公，烂倒同如泥。云醉两相忘，浑浑抱天倪。世上不饮者，不能与物齐。只可自怡悦，勿谕刘伶妻。
采菱图
作者：沈周
朝代：明

湖州秋水玉泠泠，湖州女儿出采菱。梭船荡桨红泼刺，阿姊倡歌阿妹应。隔溪冶郎骑马过，点鞭杀勒霜蹄挫。
重修醉翁亭
作者：沈周
朝代：明

丘亭兀兀倚残碑，风雨漫漫刻己夷。天地无穷翁尚醉，文章不朽石如斯。滁山终古当增价，太守而今复谓谁。振靡扶衰论作者，未应韩子独称师。
重逢谢将军
作者：沈周
朝代：明

十年归鬓雪纷纷，桑影榆阴日半曛。帅府别开新院落，监门还识旧将军。行逢战蚁临阶看，坐爱歌莺隔树闻。耻向太平憔悴尽，英雄无地觅高勋。
野鹤为地师作
作者：沈周
朝代：明

野鹤自得相，白衣玄作裳。竦身周宇宙，举首见圆方。赤县非凡地，丹丘不死乡。人间好山水，岁月与谁长。
金山寺吉公房小酌
作者：沈周
朝代：明

常惜忙未到，到来方悟閒。过江如隔世，入寺不知山。风气薄诗骨，夕阳浮醉颜。古人誇一宿，三宿我才还。
金陵约史明古不至
作者：沈周
朝代：明

仙舟望不到玄都，近信虚传过太湖。如此江山空旧约，可胜风雨有长途。灯前白发棋声在，地上碧桃花事无。春已阑珊人尚远，幽禽何苦唤提壶。
钝斋
作者：沈周
朝代：明

高怀已足见平生，利器如何假钝名。事不争先让人做，心无著急信天成。夔怜踯躅宁忘步，鳖跛蹒跚亦有程。如此迟迟吾自得，青松看取雪中荣。
钟离意不拜赐张恢赃珠
作者：沈周
朝代：明

清川弗纳浊，方枘不纳圆。简珠虽云宝，秽得名莫全。临恩所不拜，戒饮惩盗泉。志士无苟取，炳然昭性天。
钩弋夫人（成化癸卯年作）
作者：沈周
朝代：明

河洲窈窕天下奇，气不閟灵占者知。深拳握玉春满把，临河一笑为君披。与君七十仍生子，周公负之画图里。好而不爱情则疑，主少母壮乃媒死。云阳十里吹香风，丝履故在黄肠空。不应青鸟有遗爱，飞绕灵台怅望中。
钱士弘以东坡船邀汎月病阻因答
作者：沈周
朝代：明

东坡新船高似屋，两舷开窗三十六。昨乘缺月汎昆湖，今汎杨湖月方足。老夫不及困河鱼，到月足时人欠福。莫能扶惫踏高筵，马不进兮人累俗。翠盘露酒白玉香，一饮之缘惜难卜。月从水上忆车公，还能入户寻幽独。枕前只作卧游人，亦有清华烂双目。高吟不寐待回船，输却醉乡诗可赎。
钱士弘阻游虞山
作者：沈周
朝代：明

我悬虞山当一舍，曾几寻山止其下。见山便怪老足困，剑门拂水心空挂。诸君生长为山邻，终日熟游非曰乍。今朝懊恼有长篇，颇被春泥妨不借。尽自空濛雨亦奇，抱衾况宿林庐夜。开门点火照芙蓉，湿翠还堪酒中泻。
镇南世节行为黔国公赋
作者：沈周
朝代：明

黔公坐镇封内清，黔公卧治封外平。碧鸡金马作门戟，复有滇池供洗兵。黄牛平把宝刀换，春山来劝诸夷耕。诸夷爱戴非一日，子孙孙子知生成。雕题花脚最难服，今日推公无孔明。忆昔先公遇高帝，鼾睡龙怀天不惊。印如金斗酬百伐，带誓黄河申载盟。桓桓祖武看公绳，天南别隐一长城。金汤虽固尚在法，恩信相孚何待征。古称仆射如弟兄，军中笑歌髀肉生。国公自进玛瑙觥，醉后还赓出塞行。
长安桃李花
作者：沈周
朝代：明

长安桃李花，下有万人行。人人各有役，一人牵一情。孜孜彼因利，汲汲此为名。相逢不相通，飞尘暗春城。白日夜还晓，青春歇复荣。黑发倏皓首，绝迹迨无生。
长干行
作者：沈周
朝代：明

与郎同在长干住，自小相逢不相忌。郎骑竹马到侬家，当著爹娘与郎戏。不道如今却嫁郎，葡萄锦被合欢床。处郎不久郎作客，去年五月下三湘。三湘一去无消息，蛱蝶双飞烟草碧。春梦依稀兰渚东，觉来愁杀石尤风。
閒居
作者：沈周
朝代：明

残书满屋迹堪埋，俯仰宁求与世谐。贫贱自安愚者分，毁誉何挠老年怀。小篇铅椠时时课，粝饭齑羹日日斋。外慕素空尘梦绝，庭前似厌有高槐。
閒居
作者：沈周
朝代：明

颠毛脱尽野僧如，世好都归一懒除。欲博晏眠高著枕，图便老眼大抄书。屋须矮小茅须厚，窗要清虚竹要疏。心与陶翁有相得，时歌吾亦爱吾庐。
閒居四时吟
作者：沈周
朝代：明

白日可形指，青春蔑迹寻。不应有开花，还复有鸣禽。何物衰飒翁，乐意亦充襟。浩然不能遏，登临动谣吟。谣吟侑杯酌，花鸟同山林。一畅太和气，载鼓康衢音。扪心自有会，求知非在今。赫暑薰永日，众皆苦烦酷。林庐赖溪次，茅茨非厦屋。门前荫重柳，檐后郁深竹。无风气萧爽，汗沈免浃肉。尚可加白葛，喜谢裸裎俗。昼静茶瓜馀，摊书教孙读。既倦还偃息，梦寐亦清淑。秋凉我所爱，人情与时宜。因念康节言，还眷康乐嬉。杖屦足济胜，出门随所之。举睇达遐迩，山水陈高卑。洞庭吹白波，落木不可持。我特览明镜，因之悲素丝。素丝不复玄，物变咸有时。亟欲学神仙，早悯气血衰。羡彼南山色，青青无老期。砉砉风木号，靡靡霜草白。敝褐气不温，坐拥檐间日。大儿输租还，升斗告既毕。区区氓庶勤，万一答帝力。檐阳历飞晷，倏忽灯火夕。光下目尚见，展兹编年册。其迹类岁功，乘除无纪极。非徒遣永漏，亦足知往昔。
閒居四时吟·其一
作者：沈周
朝代：明

白日可形指，青春蔑迹寻。不应有开花，还复有鸣禽。何物衰飒翁，乐意亦充襟。浩然不能遏，登临动谣吟。谣吟侑杯酌，花鸟同山林。一畅太和气，载鼓康衢音。扪心自有会，求知非在今。
閒居四时吟·其三
作者：沈周
朝代：明

秋凉我所爱，人情与时宜。因念康节言，还眷康乐嬉。杖屦足济胜，出门随所之。举睇达遐迩，山水陈高卑。洞庭吹白波，落木不可持。我特览明镜，因之悲素丝。素丝不复玄，物变咸有时。亟欲学神仙，早悯气血衰。羡彼南山色，青青无老期。
閒居四时吟·其二
作者：沈周
朝代：明

赫暑薰永日，众皆苦烦酷。林庐赖溪次，茅茨非厦屋。门前荫重柳，檐后郁深竹。无风气萧爽，汗沈免浃肉。尚可加白葛，喜谢裸裎俗。昼静茶瓜馀，摊书教孙读。既倦还偃息，梦寐亦清淑。
閒居四时吟·其四
作者：沈周
朝代：明

砉砉风木号，靡靡霜草白。敝褐气不温，坐拥檐间日。大儿输租还，升斗告既毕。区区氓庶勤，万一答帝力。檐阳历飞晷，倏忽灯火夕。光下目尚见，展兹编年册。其迹类岁功，乘除无纪极。非徒遣永漏，亦足知往昔。
閒怀用郭天锡韵
作者：沈周
朝代：明

落魄青衫随草色，萧条白发遣年华。徒劳梦寐费忧国，错认诗书能起家。愚去刻舟忙觅剑，饥来索饭误炊沙。人间亦自有乐地，酒绕山巅与水涯。
门前有垂杨
作者：沈周
朝代：明

门前有垂杨，枝叶何靡靡。飘花欲及地，忽复因风起。摇荡少妇心，天涯念游子。愁多肌肉消，不敢临流水。
闻三原王公致政
作者：沈周
朝代：明

功烈堂堂六十年，劳劳萋菲不妨贤。至公何待岁与月，未定且由人胜天。云鸟青山形迹外，风尘白璧笑谈边。江湖虽远忧仍近，长对南薰忆五弦。
闻余司马子俊罢抚边
作者：沈周
朝代：明

干戈堆里许抽身，回首功名剩角巾。北敌西羌无外顾，青天白日有閒人。寻猿栈道家乡蜀，走马边墙梦寐秦。归兴在诗诗在酒，杜鹃啼破万花春。
闻刘兵侍称疾竟归
作者：沈周
朝代：明

即枕初章便买船，要归竟自有归缘。谁知原宪曾无病，我信张良岂在仙。长往莫维驹皎皎，冥飞不下凤翩翩。先生此去江湖大，真与鲈鱼长价钱。
闻杨君谦致政赋此以致健羡十五首
作者：沈周
朝代：明

当场拂袖便南行，一著孤高更觉清。初拟热官移教授，思量犹自累瓢声。春官司署尽能閒，犹道劳形与病关。身在早朝霜马上，青青残梦是吴山。江南微雨杏花春，一个渔舟载病身。莫信归来示无用，钓竿斜日弄丝纶。功名出处异于人，染指初头便乞身。人自诮渠渠自足，了官归奉黑头亲。神武高冠挂急流，老人之事少年谋。江南四百八十寺，处处磨碑待记游。到手功名赋子虚，深山长谷觅安居。读书已足功名事，更读人间未读书。文章的作大家传，万变风云笔有权。要觅大山藏小史，东华香土断无缘。茫茫仕隐不同风，进退惟人自折衷。雁宕村前梅雨里，低头畦菜是英雄。秋空归鹤楚云高，白晰青山白苧袍。多少玉堂金马客，待抽身得已霜毛。乞閒不与少年宜，领得天恩又较迟。忙要著书容补世，君王会有诏行时。新制银杯兴亦豪，判将荣辱付陶陶。春风观树轩前酒，不醉元都观里桃。都门祖帐百花飞，多见龙钟赋《式微》。较取柳条千万折，不曾送一少年归。临岐冠盖酒淋漓，卷轴通朝满赠诗。当是别翻常案子，千人描画一人归。寤在钟鸣漏尽前，恩波特纵五湖船。君王自要成廉退，陈乞原非例引年。碧山勾引步如飞，少日知閒古亦稀。只有冯良年颇似，又非曾恼督邮归。
闻杨君谦致政赋此以致健羡十五首·其一
作者：沈周
朝代：明

当场拂袖便南行，一著孤高更觉清。初拟热官移教授，思量犹自累瓢声。
闻杨君谦致政赋此以致健羡十五首·其七
作者：沈周
朝代：明

文章的作大家传，万变风云笔有权。要觅大山藏小史，东华香土断无缘。
闻杨君谦致政赋此以致健羡十五首·其三
作者：沈周
朝代：明

江南微雨杏花春，一个渔舟载病身。莫信归来示无用，钓竿斜日弄丝纶。
闻杨君谦致政赋此以致健羡十五首·其九
作者：沈周
朝代：明

秋空归鹤楚云高，白晰青山白苧袍。多少玉堂金马客，待抽身得已霜毛。
闻杨君谦致政赋此以致健羡十五首·其二
作者：沈周
朝代：明

春官司署尽能閒，犹道劳形与病关。身在早朝霜马上，青青残梦是吴山。
闻杨君谦致政赋此以致健羡十五首·其五
作者：沈周
朝代：明

神武高冠挂急流，老人之事少年谋。江南四百八十寺，处处磨碑待记游。
闻杨君谦致政赋此以致健羡十五首·其八
作者：沈周
朝代：明

茫茫仕隐不同风，进退惟人自折衷。雁宕村前梅雨里，低头畦菜是英雄。
闻杨君谦致政赋此以致健羡十五首·其六
作者：沈周
朝代：明

到手功名赋子虚，深山长谷觅安居。读书已足功名事，更读人间未读书。
闻杨君谦致政赋此以致健羡十五首·其十
作者：沈周
朝代：明

乞閒不与少年宜，领得天恩又较迟。忙要著书容补世，君王会有诏行时。
闻杨君谦致政赋此以致健羡十五首·其十一
作者：沈周
朝代：明

新制银杯兴亦豪，判将荣辱付陶陶。春风观树轩前酒，不醉元都观里桃。
闻杨君谦致政赋此以致健羡十五首·其十三
作者：沈周
朝代：明

临岐冠盖酒淋漓，卷轴通朝满赠诗。当是别翻常案子，千人描画一人归。
闻杨君谦致政赋此以致健羡十五首·其十二
作者：沈周
朝代：明

都门祖帐百花飞，多见龙钟赋《式微》。较取柳条千万折，不曾送一少年归。
闻杨君谦致政赋此以致健羡十五首·其十五
作者：沈周
朝代：明

碧山勾引步如飞，少日知閒古亦稀。只有冯良年颇似，又非曾恼督邮归。
闻杨君谦致政赋此以致健羡十五首·其十四
作者：沈周
朝代：明

寤在钟鸣漏尽前，恩波特纵五湖船。君王自要成廉退，陈乞原非例引年。
闻杨君谦致政赋此以致健羡十五首·其四
作者：沈周
朝代：明

功名出处异于人，染指初头便乞身。人自诮渠渠自足，了官归奉黑头亲。
闻歌忆王畏齐
作者：沈周
朝代：明
体裁：七言绝句

风流文采今谁似，到处春游有所思。千树垂杨一黄鸟，清歌疑在习家池。
闻清痴马秋官课农山庄
作者：沈周
朝代：明

秋官薹笠事东菑，虽爱清幽也似痴。分肉戏专邻叟社，讼田閒剖野人词。竹枝雨暗蟏蛸户，豆叶风凉络纬篱。知遣床头三百瓮，醉中都赋劝农诗。
闻谢阁老休致过苏遥寄
作者：沈周
朝代：明

五十悬车事异常，符阶纶阁迥天光。千秋国是黄金鉴，一夜乡心绿野堂。漫赋祁招惟自止，旧图负扆敢云忘。拔风后起梧桐树，四海还瞻老凤凰。
闻邑中欲立周文襄公祠喜而赋此
作者：沈周
朝代：明

文襄化去我其鱼，满地疲癃九死馀。永某旧恩骄众鼠，宋公新术诳群狙。空闻庙貌图君实，又恐人言赋子虚。愿见丹青一挥泪，更将遗爱壁间书。
闻邸报
作者：沈周
朝代：明

白发穷檐忧老农，边尘日日有惊烽。诸公谋事谁房相，今上筹边似太宗。万里长城须法守，一丸函谷岂泥封。劳来逸待无馀说，坚壁何妨数十重。
闻陈白沙先生讣
作者：沈周
朝代：明

生知秖藉两诗酬，死惜曾无半面由。坦坦德从周道往，冥冥心与葛天游。讲论语托门人录，封禅书违使者求。万里白沙何处是，独临残月水西楼。尧夫情性林宗行，薄世之师天吝之。此老不亡名自在，斯文欲铸我何为。天长岭海无从涕，地老台山有道碑。拟把瓣香身莫达，绋前空寄助劳辞。
闻陈白沙先生讣·其一
作者：沈周
朝代：明

生知秖藉两诗酬，死惜曾无半面由。坦坦德从周道往，冥冥心与葛天游。讲论语托门人录，封禅书违使者求。万里白沙何处是，独临残月水西楼。
闻陈白沙先生讣·其二
作者：沈周
朝代：明

尧夫情性林宗行，薄世之师天吝之。此老不亡名自在，斯文欲铸我何为。天长岭海无从涕，地老台山有道碑。拟把瓣香身莫达，绋前空寄助劳辞。
陆翁赠箫杖
作者：沈周
朝代：明

一筇紫竹岁寒条，十节中通亦当箫。使我弄秋唇有赖，累翁归夜手无聊。星含古窍声犹滑，霞渍长茎色未消。老甚出游今得力，坐吹明月广陵桥。
除夕歌示子侄
作者：沈周
朝代：明

去之岁，来之年，一迎一送灯火边。迎新送旧大家事，觉与老者偏无缘。黄鸡未号霜满天，一心百感惟愀然。小儿自喜时节至，催理靴服誇新鲜。固知老者已异趣，青春似因儿女妍。青春悬老不多地，白发红颜俱眼前。去之岁，来之年，譬如传马相络绎，又如车轮相回旋。谁从个里饶不死，咽气苦苦脩神仙。我于所去已五十，其来百岁亦倘焉。使我五十不为天，使我百岁不为延。尚有大而去者与来者，在我先后计万不计千。其间豪杰梦幻耳，冥冥漠漠真堪怜。惟有青竹数行墨，待来追去各可传。劝儿必读床头编，莫惜买读吾无钱。男儿所立须及早，老夫代尔耕春田。
除夜
作者：沈周
朝代：明

五十三回送岁除，世情初熟鬓应疏。事能容忍终无悔，心绝安排便自如。立券每赊扶病药，作缄因借养生书。亲羹坐雪肥鲜少，索画人来喜馈鱼。
除夜留客
作者：沈周
朝代：明

客会合时须有酒，岁乘除际可无诗。乾坤假我为逆旅，日月玩人犹小儿。黄屡相寻柰新历，白都不剩笑残髭。浮生踪迹任流止，见面尽强空尔思。
陪吴匏庵载游瑞云观寻道士不遇和前题韵
作者：沈周
朝代：明

渺渺扁舟入浦云，琳宫一到惬前闻。春泥夹道萦人迹，野水交陂乱鸭群。洞里朝元郭道士，城中行乐鲍参军。相寻两度俱相失，石上留题漫有文。
陶朱公知子
作者：沈周
朝代：明

见苦惜家难赎死，阿翁先见已如神。曾家老母尤能事，自信参儿不杀人。
隋宫图
作者：沈周
朝代：明

谁云玉树无人续，马上还闻夜游曲。君王不自固苞桑，却道雍州能破木。杨花千里扑离宫，富贵浓酣似梦中。百队蛾眉皆斗月，千林彩树不惊风。悲欢只在循环里，莫道征辽偶然耳。鹿车载怨重于山，人心未惬辽东死。一声桃李天下知，皇后自将神器移。漳南未顾鼠窃计，太原已及龙飞时。如何只醉扬州酒，酒杯在前兵在后。白练天教泄勇冤，醉骨沈沈当速朽。孤坟寂寞向雷塘，秋萤星散已无光。惟馀二十四桥月，独照游魂归洛阳。
雅士吟
作者：沈周
朝代：明

雅士居乡党，平易以为德。口惟无妄语，貌有和乐色。温恭一座上，四隅皆敬饬。他日偶虚位，嚣嚣众狂忒。如冠在人首，寒煖初何益。便去若无妨，但觉仪观失。君子无异人，无之无以式。
雕牙杖头歌
作者：沈周
朝代：明

象齿截玉三寸强，刻划老彭精不爽。垂手偻背颅顶光，笑颜半破唇吻张。坠胸有乳长两囊，握之久矣溜而黄。杖头兀置？竿戏，较彼井观殊失常。蒋生赠我意则良，假其久视祝寿昌。一步一举无敢忘，与铿相生八百霜，登山临水吾何妨。
雕牙杖头歌
作者：沈周
朝代：明
体裁：古风

象齿截玉三寸强，刻划老彭精不爽。垂手偻背颅顶光，笑颜半破唇吻张。坠胸有乳长两囊，握之久矣溜而黄。杖头兀置�竿戏，较彼井观殊失常。蒋生赠我意则良，假其久视祝寿昌。一步一举无敢忘，与铿相生八百霜，登山临水吾何妨。
雨中会子旸李太常仍同赴谢氏席
作者：沈周
朝代：明

萍逢吴越水，偶耳合清缘。发兴欺沾雨，因逢数旷年。木兰同小泛，樱笋转高筵。去倦不告别，归程殊怏然。
雨中看山寄杨君谦
作者：沈周
朝代：明

看雨春山中，晴日未可及。峦华与岭秀，濯濯翠流汁。水墨间罨画，屏风四围立。杂花逗馀红，雅与松共湿。低云满窗户，似爱幽者入。我初作静观，并喜得静习。纷纷冶游子，此景不足给。有诗在此境，佳句待人拾。诗肠倘乾燥，亦许借润浥。持之报杨子，正可事屐笠。
雨中访白庵金公
作者：沈周
朝代：明

雨户无人应客挝，自遮明眼把楞伽。岁年漫度不知腊，天地无方何问家。鸭脚树高生茗果，虎须蒲久发仙花。一番相见一难得，莫怪赵州频唤茶。
雨中过野翁庄访彦清施先生不遇书此以寄
作者：沈周
朝代：明

野翁新筑此山庄，石子回阶引石梁。满地湿云封寿坞，隔墙高树比僧坊。扫苔容我来题璧，刻竹烦君补和章。信与辋川风致合，老须裴迪共壶觞。
雨后经西园
作者：沈周
朝代：明

小园西百步，五亩未为悭。得雨草皆满，无风花自閒。尽清全赖水，论足尚亏山。树艺有馀养，其如丁者顽。
雨夜宿吴匏庵宅
作者：沈周
朝代：明

雨中客舍苦局促，故人招我有尺牍。书云竹居可閒坐，烹茶剪韭亦不俗。得书径往兴亦豪，何虑冲泥污双足。开门山林在城市，湿绿如云亚群竹。主人罄折故意深，道慰契阔须信宿。榻上为我设衾枕，堂中为我罗酒肉。我时肺病已绝饮，强举一觞连五六。长谈细辨困仆夫，灯影檐花乱书屋。羡君有弟雅谊同，山水光明信珠玉。故事方思卫八家，还咏逍遥堂后木。人生良会岂易易，他日如今又难卜。缪图菲语何足记，雪泥聊耳知鸿鹄。
雨夜自遣
作者：沈周
朝代：明

需霁寥寥坐夜长，呼童转烛更添香。澄怀有物嫌诗在，聋耳无闻并雨忘。头上青天终自出，人间白屋暂相当。明朝补漏吾还得，手把黄茅作向阳。
雨闷
作者：沈周
朝代：明

久雨连阴结，青天安在哉。大由云所子，浩及水为灾。群叶无情尽，么花借湿开。寂然泥淖地，苦忆旧人来。
雪中偶题
作者：沈周
朝代：明
体裁：七言律诗

静坐关门意始欣，老年真欲息劳筋。潮通沙溆冰鱼子，竹亚寒檐雪雀群。畏酒作痰如恶客，逢人说梦亦奇闻。纸窗饭后何消遣，呵笔时抄玉露文。
雪中登虎山
作者：沈周
朝代：明

月色风光知几到，好奇今补雪中缘。急排岩树开高阁，生怕溪山又少年。城郭万家群玉府，塔檐千溜半空泉。杳茶美酒殊酬酢，似此登临亦可传。
雪作二首
作者：沈周
朝代：明

经春十日忽作雪，如此纷然门且关。瞥见豪华成白屋，错加粉饰累青山。侵凌广野容无地，零乱高空落自閒。兀坐搔头何遣拨，梅花寒勒未开颜。春雪公然沮春雨，莫能为润秪漫漫。撒盐差是殊无味，执玉徒观不辟寒。满地萧条悲鸟雀，何人徙倚爱阑干。冻皴手足须俱折，拥被微吟强自宽。
雪作二首·其一
作者：沈周
朝代：明

经春十日忽作雪，如此纷然门且关。瞥见豪华成白屋，错加粉饰累青山。侵凌广野容无地，零乱高空落自閒。兀坐搔头何遣拨，梅花寒勒未开颜。
雪作二首·其二
作者：沈周
朝代：明

春雪公然沮春雨，莫能为润秪漫漫。撒盐差是殊无味，执玉徒观不辟寒。满地萧条悲鸟雀，何人徙倚爱阑干。冻皴手足须俱折，拥被微吟强自宽。
雪景山水
作者：沈周
朝代：明

眼中飞雪作奇观，江山一夜皆玉换。前冈坡陀带复岭，小约凌兢连断岸。水边疏柳似华发，忽有微风与飘散。绀宫几簇林影分，白鸥一个江光乱。老渔蓑笠秪自苦，冰拂冻须茎欲断。江空天远迥幽踪，只有一竿聊作伴。此时此景此谁领，亦笑此渔从我玩。图成一啸寒战腕，万里江山在吾案。
雪樵题金山僧惠铠
作者：沈周
朝代：明

大江一个黄金山，大雪漫山变白玉。山中琪树斫作薪，塞破寒寮十万束。屋中冻衲四大缩，烧之不能温手足。却烧十日化为水，开门一笑春江绿。
雪蕉
作者：沈周
朝代：明

王维偶写雪中蕉，一种清寒尚未消。前度风流思旧观，后人影响见新标。残黄潦倒漫诗迹，破绿离披折扇杓。今日蒙翁同鹿梦，晓窗呵笔费辞招。
雪鹤
作者：沈周
朝代：明

何年白鹤辽东去，雪影翩翩唤不归。少保画图残粉在，令威城郭故人非。瑶台夜色迷丹顶，珠树春寒失缟衣。尘海别来三万日，碧云迢递忆高飞。
青草吟
作者：沈周
朝代：明

青草年年多，白发日日少。青草催白发，似恐人不老。发落白有尽，草生青不了。我是乐天人，梳头对青草。
静处
作者：沈周
朝代：明

坐对南山日自长，且将一静扫浮忙。身安懒出谁能遣，门设常关亦不妨。秋水止潭心共静，寒梅隔屋鼻参香。未知乍暖初凉候，可有閒踪下草堂。
韩克瞻宿五国城因赋
作者：沈周
朝代：明

金根濡滞是何年，寂寞荒城尚宛然。来者无穷还逐鹿，归心不死定为鹃。黄沙夜冷霜连草，青海天低月堕烟。孤客此时思往事，一和错尽自澶渊。
韩安世堕车蹇足
作者：沈周
朝代：明

弘略济忠厚，智亦当世务。片辞释国嫌，至谊蔼如故。相阶属甫陟，奉引蹶而步。何足以蹇人，造物偶其数。
韬光庵
作者：沈周
朝代：明
体裁：七言绝句

峰峦曲密松杉暗，台殿高低紫翠迷。游屐到门清梵歇，杉鸡飞上树头啼。
题严子陵像
作者：沈周
朝代：明

闻道先生裹足时，曾无一语荅相知。后来亦有同衾者，再四能歌抱蔓诗。
题中兴颂石刻后
作者：沈周
朝代：明

有册有册一尺畸，启阅重是磨崖碑。平原太守气骨壮，杀贼馀力存毛锥。千年白石耀深刻，风雨不剥神扶持。铜柱莫拔魑魅走，铁网欲破珊瑚支。快观书法十数过，驯读其语增噫嘻。君王爱色不爱国，金钱买祸由洗儿。长安洛阳要自陷，法宫蜀栈谁安危。嗣君虽然返旧物，以得补失终磷缁。此碑颂德实揭过，有家有国留箴规。晴窗日拓不辍手，来禽青李生蛛丝。
题僧化缘疏
作者：沈周
朝代：明

忙忙展枕逐鸡栖，洗面忙忙鸡又啼。傀儡不知提处假，髑髅方信活时迷。身如革鞠无多气，坟认馒头却是泥。尽积万金难买命，依然一个死阇黎。
题僧壁二首
作者：沈周
朝代：明

尘喧俗闹漫悠悠，把舌深藏便罢休。人以是非来问我，一场鹘突但搔头。把舌深藏万事休，放开白眼看云浮。是非当面从人问，断不摇头与点头。
题僧壁二首·其一
作者：沈周
朝代：明

尘喧俗闹漫悠悠，把舌深藏便罢休。人以是非来问我，一场鹘突但搔头。
题僧壁二首·其二
作者：沈周
朝代：明

把舌深藏万事休，放开白眼看云浮。是非当面从人问，断不摇头与点头。
题光福画卷
作者：沈周
朝代：明

群山西奔驻湖尾，通川夹山三十里。川穷小泺开镜光，居民次水屋比比。屋上有山屋下水，开门波光眼如洗。虎山桥畔晚市忙，打鼓渔郎卖鲜鲤。霜前橘柚万苞黄，雨后杨梅千树紫。山围水抱开农桑，乐土风光真画里。三年潢潦我无家，恨不移书亦居此。
题凤图
作者：沈周
朝代：明

真凤眼未见，丹青徒假威。千年希世出，九仞自天飞。堂上忽屏幛，人间空是非。良工勿轻易，五色慎毛衣。
题刘完庵画
作者：沈周
朝代：明
体裁：七言绝句

天涯绕见一人还，僧寺来偷半日闲。勘破十年尘土梦，画中不写晋阳山。
题华光禄汝德石延年古松诗
作者：沈周
朝代：明

曼卿号诗豪，发奇索幽秘。对语禽关乐，生香花交树。翕然伊洛间，妙绝称者亟。清放挟滑稽，其风如晋靡。马逸遭踬坠，云赖石学士。狂调烟花馆，弗愧街司箠。落考褫华袍，坐啸傲群耻。作诗喻罢进，遗韵寓谑旨。排闼就钱愚，博饮略汝尔。卒与刘潜醉，囚巢鳖自儗。止酒迨遵戒，枯渴遂及死。苍笔留松篇，心画森规矩。古以画观人，无乃倒非是。躐颜复涉柳，廉隅摄神鬼。兽柙怒虎兕，武库耀戟棨。当时朱夫子，不学九渊体。道德百代师，朱紫曷足訾。曼卿贲在外，紫阳衷则匪。我今罔异同，口舌吾过矣。拙肘叹莫学，聊以指运几。缘辞更高讽，谡谩松风起。其人当不亡，或在蓉城里。
题史西村游杭诗稿
作者：沈周
朝代：明

珠贝连篇一卷间，只疑梱载古杭还。候潮路远肩舆重，酬月歌长酒量悭。自惜旧游妨老病，且从新句见湖山。问天赊取明年健，何必因人有厚颜。
题吴子润育斋卷
作者：沈周
朝代：明

落地为男子，思以成厥德。蒙象古有训，作善固可则。念生敢忘养，务学必求益。诗书在长勤，仁义服无斁。欲造君子地，涵濡匪朝夕。雨至无槁苗，药至无留疾。举措先所存，终身蔑差忒。
题吴少宰题许道宁秋山晴霭图
作者：沈周
朝代：明

匏公题句真成画，说到江山妙有声。一个道宁消不得，老夫只作辋川平。
题吴瑞卿临王叔明太白山图
作者：沈周
朝代：明
体裁：古风

我家太白图，太白于焉备。山既得其高，林亦得其邃。天童古佛宫，盘盘奠坤位。佛为山庄严，山作佛布施。择胜启道场，佛子良多智。千楼络万阁，讶出毗卢技。飞甍揭烟霞，觚棱日星比。金碧足辉映，时复交岚翠。重峰与复岭，附缀喻肝肺。云去若撑天，云来若无地。自天设此观，天下若无二。松行二十里，幢盖碧相庇。方池落天影，何年万工治。神泉及乐石，琐细各具类。两溪贯其麓，梁圯锁三四。远近群小山，趋拱左右至。如家有严尊，为从许幼稚。路入岐而一，宛转仍迤逦。包锡走缁流，驺骑或官吏。刍荛亦络绎，明灭见隔树。于时及高秋，众叶霜所被。青红错颜色，岩谷更增贲。按图指历历，如读钴鉧记。引纸仅及寻，顾有千里势。作者王子蒙，品高见超诣。出入右丞笔，缘踪究其自。想居此山中，不以岁月计。游观稔心目，思到方位置。乞我日卧游，不用袜紧系。我藏三十年，吝客未轻示。吴生学丹青，不但许能事。久已知此卷，未敢言借视。我既察其色，一出厌所嗜。初见目不收，张口叹且悸。缔玩废饮食，十日得恣意。然后敢举毫，舒素敬一试。搰搰迨三月，极儗加精致。便欲无我卷，后辈岂可易。但恐有豪夺，亦有造化忌。我自袭我卷，子亦当自秘。
题吴瑞卿临王叔明太白山图
作者：沈周
朝代：明

我家太白图，太白于焉备。山既得其高，林亦得其邃。天童古佛宫，盘盘奠坤位。佛为山庄严，山作佛布施。择胜启道场，佛子良多智。千楼络万阁，讶出毗卢技。飞甍揭烟霞，觚棱日星比。金碧足辉映，时复交岚翠。重峰与复岭，附缀喻肝肺。云去若撑天，云来若无地。自天设此观，天下若无二。松行二十里，盖碧相庇。方池落天影，何年万工治。神泉及乐石，琐细各具类。两溪贯其麓，梁圯锁三四。远近群小山，趋拱左右至。如家有严尊，为从许幼稚。路入岐而一，宛转仍迤逦。包锡走缁流，驺骑或官吏。刍荛亦络绎，明灭见隔树。于时及高秋，众叶霜所被。青红错颜色，岩谷更增贲。按图指历历，如读钴鉧记。引纸仅及寻，顾有千里势。作者王子蒙，品高见超诣。出入右丞笔，缘踪究其自。想居此山中，不以岁月计。游观稔心目，思到方位置。乞我日卧游，不用袜紧系。我藏三十年，吝客未轻示。吴生学丹青，不但许能事。久已知此卷，未敢言借视。我既察其色，一出厌所嗜。初见目不收，张口叹且悸。缔玩废饮食，十日得恣意。然后敢举毫，舒素敬一试。搰搰迨三月，极儗加精致。便欲无我卷，后辈岂可易。但恐有豪夺，亦有造化忌。我自袭我卷，子亦当自秘。
题夏景
作者：沈周
朝代：明

地静林居无日影，紫薇花落暑阑珊。两翁白发棋争后，一个黄鹂茶话间。雨气欲来泉脉动，风飔略过树阴閒。隔溪草阁尤凉净，更拟呼杯看鹤还。
题子昂重江叠嶂卷
作者：沈周
朝代：明

王孙无运开英雄，聊写江山藏画中。还从惨淡见旧物，似有涕泪含孤忠。长篇禹贡与作稿，一图万里连提封。张韩刘岳果何功，入关萧相将无同。王孙本号松雪翁，能事错认营丘公。丹青隐墨墨隐水，其妙贵淡不数浓。萦滩曲濑导巴蜀，沓巘长峦连华嵩。空濛野马轧云日，浩荡碧縠吹秋风。王孙隔此不可从，水晶双阙金芙蓉。招之千年或一出，黄鹤岂不思江东。
题孔太守高州生祠碑
作者：沈周
朝代：明

民羸食阙官初到，壁破城残势莫全。独马萧萧戈戟里，片言落落死生前。身何我恤愁何贼，事在人为幸在天。众叛尽归非却敌，功名不许子仪专。
题孙君泽山水寄华光禄汝德
作者：沈周
朝代：明

众山矗矗如排空，左错右互肝肺重。岚氛滃地似无足，上有树杪浮菁葱。两厓擘铁泉迸玉，中见百丈垂长虹。烟江沈沈纳此泻，天影浩荡吞孤篷。君泽君泽具此胸，我谓圭远将无同。高堂突兀出奇观，巴蜀落眼何时通。我家茅堂不称是，君家昼锦宜县中。因之卷赠报昨辱，一轴百里吹长风。
题小景
作者：沈周
朝代：明

江山入吾兴，随笔散清华。峰影分斜日，波容写落霞。恶桥通市迹，喜树隐人家。此地如堪买，分畦拟种瓜。
题小笔山水
作者：沈周
朝代：明

春日春城未得还，笑谈因在酒杯间。野人半夜思农事，自起吹灯写故山。
题山家璧
作者：沈周
朝代：明

旧过山家今莫记，屋头高荫发新楠。三年眼见树如此，双鬓情知老不堪。款有杯盘及奴辈，话因门户恤丁男。病馀未似前能酒，亦为殷勤入半酣。
题振衣千仞冈
作者：沈周
朝代：明

阳冈振新浴，爽气与秋通。鹤氅照片雪，凤翎开太空。乾坤两长袖，尘土一泠风。热恼下方路，何人高蹈同。
题春云山色图
作者：沈周
朝代：明

江上春晴啼竹鸠，白云狼籍未全收。或教山好忽然去，故要树深终日留。其意不知何物命，老夫还悟此生浮。与君浩荡论胸次，把笔因之作幻游。
题朱性甫诗稿
作者：沈周
朝代：明

四十精思成此稿，吴乡吟辈未堪侪。揠苗岂是时能长，啖蔗应知老渐佳。虽止百篇诸体备，不拘一律大方谐。野航秋水空尘迹，细屦春风有好怀。公道未应无赏识，文章安可使沈埋。冠端感慨仪曹笔，跋尾吹嘘借舫斋。已藉二君高论在，赘辞惭愧老夫偕。
题杂花卷子
作者：沈周
朝代：明

芳园烂漫百花枝，白白红红各有时。冶叶娼条均造化，和风甘雨入华滋。老夫观物逍遥地，小笔分春窃弄私。日日不妨偷展卷，扰人蜂蝶竟何知。
题李太白像
作者：沈周
朝代：明

风骨神仙品，文章浩宕人。世间金鸑鷟，天上玉麒麟。江月狂歌夜，宫花醉眼春。独输萧颖士，不见永王璘。
题杜东原先生雨景
作者：沈周
朝代：明

老原作画墨法熟，纸上沈沈泼浓绿。重林湿叶欲垂地，合涧流淙似鸣玉。庐山九叠翠不乾，秋影平吞此长幅。借看真怕雨拂面，要为时人洗双目。滕王珠帘正堪卷，董家破屋不可宿。出门一笑青天高，犹怪春泥污吾足。
题杜子美像
作者：沈周
朝代：明

满地干戈草木秋，漫将白发染穷愁。英雄感慨言空在，家国艰难盗未收。老泪边头哭尧舜，此心里许梦伊周。草堂依旧成都是，日暮门前江水流。贫莫容身道自尊，先生肝胆照乾坤。泪因感事时时有，诗不忘君首首存。孔雀岂知牛有角，杜鹃还识帝遗魂。千年珍重丹青在，大雅何从著赞言。
题杜子美像·其一
作者：沈周
朝代：明

满地干戈草木秋，漫将白发染穷愁。英雄感慨言空在，家国艰难盗未收。老泪边头哭尧舜，此心里许梦伊周。草堂依旧成都是，日暮门前江水流。
题杜子美像·其二
作者：沈周
朝代：明

贫莫容身道自尊，先生肝胆照乾坤。泪因感事时时有，诗不忘君首首存。孔雀岂知牛有角，杜鹃还识帝遗魂。千年珍重丹青在，大雅何从著赞言。
题杨君谦南峰行窝
作者：沈周
朝代：明

远结游窝怕近城，云峰窈窕阻人行。草堂一力资谁送，桤木三年树自成。地吉不妨分佛界，山空亦好发书声。无心富贵知杨素，还恐骅骝入谷鸣。
题杨铁厓先生遗墨
作者：沈周
朝代：明

铁厓山，铁道人。戴铁冠，吹铁篴，铁色一尺面，铁衣七尺身。元精育此老铁汉，铁肝铁胆，穷为义士达荩臣。百剉不得折，突兀而轮囷。文章奇倔似生铁，戛然有声惊鬼神。小语补两汉，大语追先秦。时流高价购铁语，贵铁不贵金与银。不从嵇锻搰搰累俗好，不学许耕屑屑称齐民。天河借水洗铁冠，笑吹铁篴骑玉麟。而今观化不在世，好在天上参星辰。惟馀此篇在故纸，铁笔不烂二千春。
题松卷
作者：沈周
朝代：明

寸■悠悠至千丈，岁月之后乃可望。老夫一日春雨中，手暖心閒笔初放。徂徕合抱三百株，生捉龙蛇眠纸上。培之以墨土何功，根叶不惊神亦王。傍人谓我夺造化，毕宏伟偃仍相诳。一舒一卷风雨生，满堂错愕空相向。还疑秋子打窗扉，亦觉春花扑屏幛。久无采录我何嗔，自倚胸中意为匠。
题松寿崔望宗
作者：沈周
朝代：明

高松环翠堂前物，材比楩楠寿比椿。云盖今看树成日，雪头还在手栽人。新苞擘玉收苍子，灵柢蒸霞验伏神。我祝长生写生去，墨花吹雨砚池春。
题林和靖手帖用东坡韵
作者：沈周
朝代：明

我爱翁书得瘦硬，云腴濯尽西湖渌。西台少肉是真评，数行清瑩含冰玉。宛然风节溢其间，此字此翁俱绝俗。开缄见字即见翁，五百年来如转烛。可怜人物两相求，落我掌中珠有足。水边孤坟我曾拜，土冷烟荒骨难肉。当时州吏岁劳问，于今祀典谁登录。翁固不能知我悲，聊对湖山歌楚曲。我歌湖山亦不知，惟有春鸠叫深竹。归来把酒吊双缄，犹胜无钱对寒菊。
题林和靖手帖用东坡韵
作者：沈周
朝代：明
体裁：古风

我爱翁书得瘦硬，云腴濯尽西湖渌。西台少肉是真评，数行清莹含冰玉。宛然风节溢其间，此字此翁俱绝俗。开缄见字即见翁，五百年来如转烛。可怜人物两相求，落我掌中珠有足。水边孤坟我曾拜，土冷烟荒骨难肉。当时州吏岁劳问，于今祀典谁登录。翁固不能知我悲，聊对湖山歌楚曲。我歌湖山亦不知，惟有春鸠叫深竹。归来把酒吊双缄，犹胜无钱对寒菊。
题柯博士敬仲竹枝
作者：沈周
朝代：明
体裁：七言绝句

楚烟吹湿碧琅玕，认得奎章墨未残。莫问先生归去事，江南春雨杏花寒。
题江南景寄北客
作者：沈周
朝代：明

江南山水为吾乡，山能千里江亦长。亘于天地，莫可缩写寄一纸，渺渺并苍苍。萦滩沓渚犬牙出，重村杂树青烟藏。沙溪杳杳引百丈，舻舻前后来群商。渔翁舴艋聚虫蚁，百纲对举如牵囊。风波澎湃濯山足，厓叶倒堕斗与飞沤忙。迸泉或自岩腹落，两僧仰面洒沫凉。燕车冀马空辘轣，宜未信此为荒唐。似之小卷当为发大笑，长游便欲追吴樯。
题沈履德游湖杂咏卷
作者：沈周
朝代：明

朝看湖船出，暮看湖船还。游人趁日不用拣，雨晴雪月何曾间。举头看山低头饮，唱歌小女桃华颜。青山亦来照湖水，一镜映入千螺鬟。便可斗酒诗百篇，更选绝壁镵其顽。青山万古湖万古，岁月但与游人悭。昨日游湖人，今日埋青山。青山与湖同玩世，尽把少年勾引老者删。君不见白乐天、苏子瞻，云公不能再为湖山起，虚名空挂湖山间。我当把湖酿酒日日醉，岂被红尘白发相欺谩。
题沈月溪卷
作者：沈周
朝代：明
体裁：古风

月为大家物，何独此溪有。千溪万溪月，同光无薄厚。惟是溪上人，雅与月相偶。君于此溪外，他月能识否。逍遥见在境，此月随所取。低头弄清华，白璧落我手。尚呼酒酬之，溪月我三友。
题牡丹
作者：沈周
朝代：明

名牌新样紫牙刊，露重烟深正好看。却怪锦云低亚树，带风扶上玉阑干。
题牡丹图
作者：沈周
朝代：明

东家牡丹不论叶，西家桑柘不论花。花前把酒酹红玉，一滴谁沾桑叶绿。隔墙羯鼓春逄逄，人散酒阑花亦空。采桑养蚕百筐满，子子孙孙衣著暖。明年赁地过东墙，拔却牡丹多种桑。
题狄秋林诗稿后
作者：沈周
朝代：明

久别殊惊各老苍，宦游落得此诗囊。风情逸朗骎骎晋，辞气清平咄咄唐。秋雨晴边挹峦秀，春江阔处弄天光。德人言在真堪羡，鲍老郎当愧末场。
题玉兰
作者：沈周
朝代：明

翠条多力引风长，点破银花玉雪香。韵友自知人意好，隔帘轻解白霓裳。
题王理之草心斋
作者：沈周
朝代：明

青青坟上草，坟下母不起。根秪母处生，其心发子所。子心所以发，在母非黄土。母德如阳春，恩大无可补。永怀天地间，不共草荣腐。
题画
作者：沈周
朝代：明

人寻静处深住，屋向林中小营。窗下数枚雏燕，门前一个流莺。
题画
作者：沈周
朝代：明
体裁：七言绝句

先路未须双白鹤，扶衰还要紫藤条。松阴水影溪如镜，照个诗翁过野桥。
题画
作者：沈周
朝代：明

嫩黄杨柳未藏鸦，隔岸红桃半著花。开眼阑干接平楚，夹洲亭馆跂长沙。悠悠鱼泳知人乐，故故鸥飞照鬓华。如此风光真入画，自然吾亦爱吾家。
题画
作者：沈周
朝代：明

层岑交乱云，历历映群树。云山互相依，青白媚朝暮。下有土著者，静居气郁聚。脩松荫高宇，细草被纡路。幽深疑世违，时复通杖履。鸣禽值客来，语歇客还去。天机发所乐，漠然非人故。
题画
作者：沈周
朝代：明

山水正兼秀，时秋快登临。篁径何森邃，迷误若难寻。豁然重阿尽，阳厓超石林。虚亭敞危搆，择胜面遥岑。地高气自爽，神静虑乃沈。疏木汎清籁，澄川开夕阴。令我思合江，浩荡舒素心。渺有万里波，目送双飞禽。
题画
作者：沈周
朝代：明

我爱碧江净，轻舟点破秋。西风捎鬓脚，直得不梳头。
题画
作者：沈周
朝代：明

楚江秋净水沄沄，江上青山多白云。手把蘋花却惆怅，无人作伴赛湘君。
题画
作者：沈周
朝代：明

江草青青江柳新，一双飞燕雨如尘。轻舟短棹少閒客，翠幕红楼多醉人。
题画
作者：沈周
朝代：明
体裁：七言绝句

浦树冥冥绿未齐，雨晴泥滑鹧鸪啼。相思不见江南客，一曲《竹枝》春日西。
题画
作者：沈周
朝代：明
体裁：七言绝句

满地纶竿处处缘，百人同业不同船。江风江水无凭准，相并相开总偶然。
题画
作者：沈周
朝代：明
体裁：七言绝句

番番花信是狂风，到处园林扫欲空。正赖东君作姑息，薄留红艳伴衰翁。
题画
作者：沈周
朝代：明
体裁：七言绝句

百叠春山百叠溪，人家分住水东西。卖鱼鼓响日未落，一对野禽穿竹啼。
题画
作者：沈周
朝代：明

秋山骨棱层，秋树枝槎牙。尚有霜馀叶，点缀如春花。缓骑亦足赏，何须坐停车。行行日将夕，微吟酬物华。青山本自媚，天犹假装饰。白云为铅粉，林岭弄颜色。西湖比西子，坡语作戏剧。老夫爱莫助，图画开幻域。
题画
作者：沈周
朝代：明
体裁：六言诗

花落水流春去，草生雨唤愁来。一日垂帘独坐，晚晴方为山开。
题画
作者：沈周
朝代：明
体裁：七言绝句

芳时中酒病难降，朝日烘人始启窗。可怪杨花轻薄甚，尽扶春去落烟江。
题画
作者：沈周
朝代：明

茆山看过又天平，个个芙蓉插眼青。雨骨云臕无不好，为谁边画得真成。消暑桐阴宜野服，倚云山脚洗清泉。一双白鹤可为骥，直借上天还下天。
题画
作者：沈周
朝代：明

草房仍著薜萝遮，地拗林深独一家。只道春风吹不到，门前依旧有梅花。碧树清溪春日长，棋枰酒案好商量。东风似与人争座，早送飞花占石床。绿阴如水逼人清，隔叶黄鹂坐久鸣。一个树根非八座，白头箕踞有谁争。
题画
作者：沈周
朝代：明

落日江光淡不流，平头舫子贴天游。瘿尊酒尽三百斛，大醉来题黄鹤楼。我本前身鹤上仙，人间罚住一千年。玉笙尘梦头如雪，待得醒来海又田。
题画
作者：沈周
朝代：明

虚亭不碍秋，落叶直入座。可人招不来，幽事如何作。
题画
作者：沈周
朝代：明

长松落落不受暑，鬓影钓丝俱渺然。碧江千里未入眼，飞过一鸥方可怜。
题画
作者：沈周
朝代：明

雪里一楼高万竹，楼中人与竹俱清。默然天地凭阑处，人不能言假鹤鸣。
题画
作者：沈周
朝代：明

青竹长竿白石矶，江风吹雪鬓毛稀。秋来尚怪鲈鱼瘦，若比吴民太较肥。
题画
作者：沈周
朝代：明
体裁：七言绝句

风和杨柳初偷眼，雨怯桃花未放心。且载一壶江上酌，绿波春酒共沈沈。
题画
作者：沈周
朝代：明

高山矗万仞，野木随上天。眇眇古招提，更出群木颠。觚棱槩星汉，窗闼云霞鲜。钟鱼有遗音，下自泠风传。神仙诧拔宅，方兹未茫然。我但怪飞磴，尚与世夤缘。
题画
作者：沈周
朝代：明

高春暝色动，北垞返轻舟。古木辞群叶，微波映远洲。凉云号一雁，夕榜拂双鸥。酒散襟裾爽，琴清徽玉秋。因之写高致，得似晋风流。
题画
作者：沈周
朝代：明

高蹑千仞冈，身超傲卑迹。下俯见城郭，云霞乘履舄。欲拉浮丘公，相与话畴昔。东南有飞鹤，目眦入秋白。
题画
作者：沈周
朝代：明

高霞散雨发秋晴，放目开怀台上行。一队白鸥閒不过，也随人去作逢迎。
题画
作者：沈周
朝代：明

黄鹤矶头秋水落，故人蓦地相逢著。十年短鬓话吴霜，是非不假论城郭。楚江萍实待谁尝，老矣吾侬思故乡。
题画·其一
作者：沈周
朝代：明

秋山骨棱层，秋树枝槎牙。尚有霜馀叶，点缀如春花。缓骑亦足赏，何须坐停车。行行日将夕，微吟酬物华。
题画·其一
作者：沈周
朝代：明

茆山看过又天平，个个芙蓉插眼青。雨骨云臕无不好，为谁边画得真成。
题画·其一
作者：沈周
朝代：明

草房仍著薜萝遮，地拗林深独一家。只道春风吹不到，门前依旧有梅花。
题画·其一
作者：沈周
朝代：明

落日江光淡不流，平头舫子贴天游。瘿尊酒尽三百斛，大醉来题黄鹤楼。
题画·其三
作者：沈周
朝代：明

绿阴如水逼人清，隔叶黄鹂坐久鸣。一个树根非八座，白头箕踞有谁争。
题画·其二
作者：沈周
朝代：明

我本前身鹤上仙，人间罚住一千年。玉笙尘梦头如雪，待得醒来海又田。
题画·其二
作者：沈周
朝代：明

消暑桐阴宜野服，倚云山脚洗清泉。一双白鹤可为骥，直借上天还下天。
题画·其二
作者：沈周
朝代：明

碧树清溪春日长，棋枰酒案好商量。东风似与人争座，早送飞花占石床。
题画·其二
作者：沈周
朝代：明

青山本自媚，天犹假装饰。白云为铅粉，林岭弄颜色。西湖比西子，坡语作戏剧。老夫爱莫助，图画开幻域。
题画三首
作者：沈周
朝代：明

眺远累登顿，林梢拂双凫。江长要天接，云懒欲风扶。落日在溪山，秀色浮眉须。台高兴亦超，空歌彻清都。流泉无停迹，静者临其旁。跳珠石触起，霏花衣渗凉。倾听入希声，载漱空膏粱。嗒然与心契，岂复嗟望洋。张翁年纪如伏生，读书不及绘事精。为图亦自有古意，长幅短幅求人争。老翁之笔随年老，墨泼绡上如帚扫。横皴六丁凿龙门，竖皴溜雨泥墙倒。一峰塞天云不流，特立万仞芙蓉秋。石边白猿乱跳涧，木末红泥高见楼。楼头杨花吹碧瓦，宛转春江带楼下。烟波渺渺古渡长，落日行人独骑马。似圭似远是非间，人道浓枯复似关。自成高致那能到，我莫临摹觉手顽。
题画三首
作者：沈周
朝代：明

诗思凝怀未易裁，平台一半夕阳开。桃花小间松枝发，碧嶂中分绿水来。清暑茂林风日好，两翁谈屑落高閒。白云故故没行径，还绝世人来此山。山径萧萧落木疏，小桥流水限林庐。秋风黄叶少人迹，鸡犬不闻惟读书。
题画三首 其三 题张翚画
作者：沈周
朝代：明

张翁年纪如伏生，读书不及绘事精。为图亦自有古意，长幅短幅求人争。老翁之笔随年老，墨泼绡上如帚扫。横皴六丁凿龙门，竖皴溜雨泥墙倒。一峰塞天云不流，特立万仞芙蓉秋。石边白猿乱跳涧，木末红泥高见楼。楼头杨花吹碧瓦，宛转春江带楼下。烟波渺渺古渡长，落日行人独骑马。似圭似远是非间，人道浓枯复似关。自成高致那能到，我莫临摹觉手顽。
题画三首·其一
作者：沈周
朝代：明

眺远累登顿，林梢拂双凫。江长要天接，云懒欲风扶。落日在溪山，秀色浮眉须。台高兴亦超，空歌彻清都。
题画三首·其一
作者：沈周
朝代：明

诗思凝怀未易裁，平台一半夕阳开。桃花小间松枝发，碧嶂中分绿水来。
题画三首·其三
作者：沈周
朝代：明

山径萧萧落木疏，小桥流水限林庐。秋风黄叶少人迹，鸡犬不闻惟读书。
题画三首·其二
作者：沈周
朝代：明

流泉无停迹，静者临其旁。跳珠石触起，霏花衣渗凉。倾听入希声，载漱空膏粱。嗒然与心契，岂复嗟望洋。
题画三首·其二
作者：沈周
朝代：明

清暑茂林风日好，两翁谈屑落高閒。白云故故没行径，还绝世人来此山。
题画二首
作者：沈周
朝代：明

扶藜衍风日，一路且看山。黄鸟绿阴处，白羊青草间。关幽凝小步，会喜破微颜。怪被林僧见，谁何能尔閒。山家自烟火，杳杳离人群。岩树落红雨，石窗生白云。朋从因偶过，世事得新闻。逐逐班樵牧，幽踪不欲分。
题画二首·其一
作者：沈周
朝代：明

扶藜衍风日，一路且看山。黄鸟绿阴处，白羊青草间。关幽凝小步，会喜破微颜。怪被林僧见，谁何能尔閒。
题画二首·其二
作者：沈周
朝代：明

山家自烟火，杳杳离人群。岩树落红雨，石窗生白云。朋从因偶过，世事得新闻。逐逐班樵牧，幽踪不欲分。
题画五首·其二
作者：沈周
朝代：明
体裁：诗

碧水丹山映杖藜，夕阳犹在小桥西。微吟不道惊溪鸟，飞入乱云深处啼。
题画册后
作者：沈周
朝代：明

八十流年老态多，目昏秪好卧云萝。墨消古研能閒在，纸映明窗奈暖何。触物便须随点染，观生还复费吟哦。这般丑拙难拈出，聊自家中遣睡魔。
题画卷
作者：沈周
朝代：明

吴之为国水所涵，有山平衍无巉岩。我家多水少山处，怅望翠微心所贪。时能借墨补不足，数纸连络长番粘。峰峦重复间溪溆，杂树列布多枫楠。或开大壑浸山足，其椒半为浮云含。僧庐隐映远木杪，平圯道谷出水南。东村西落互亲友，耕田凿井同丁男。便须芒履与藤杖，听泉采药我亦堪。阳冈亭馆谁择胜，雅许酒会并棋谈。尝闻巴蜀天下险，未可一往寻凫蚕。子长之兴浩不浅，感此老鬓霜鬖鬖。聊因此图识所见，卧游一生还自甘。
题画卷寄华光禄
作者：沈周
朝代：明

尚古老仙心浩然，他人沟渠我巨川。积义积德非一日，积书积金非一年。奇编翻刻惠贫读，更制药物疲癃痊。高云茂木郁望族，数仞之墙千顷田。毵毵白发披两肩，凤雏抱送荷自天。功名染指知薄味，山水载酒脩閒缘。老夫相住县百里，蔑面未见惟通笺。越茧十丈翻相联，索我放笔开风烟。谷容山重颇有喻，大山长谷惟其贤。登堂一笑尚有日，还对此卷鸣高弦。
题画寄吴汝辉
作者：沈周
朝代：明
体裁：七言绝句

沿溪不断树交花，草净沤明处处沙。七尺瘦藤扶一老，缓随流水问山家。
题画寄杨提学应宁
作者：沈周
朝代：明

我随草木生长洲，索居自耻无朋俦。于公辱知亦既久，十年蔑面无时酬。寻常开缄见谏议，言语亦得通绸缪。终然玉树隔眼物，碧云明月心悠悠。适来宦辙道桑梓，老臂无翼从之游。仙人可望不可致，聊以远梦寻丹丘。梦空人远相忆在，因写江山消我忧。寄公高堂我偕拜，一日素壁开清秋。
题画用东城休字诗韵
作者：沈周
朝代：明

野人心幽迹亦幽，短发白照湖波秋。贤才固不在散地，吾道已付于沧洲。手中自保一竿玉，世上万事如浮沤。江湖既远不足问，岁月云往谁能留。君不见长安得意者，朝腰金，暮围玉，名位岂肯卑微休。
题画舆继南
作者：沈周
朝代：明
体裁：七言绝句

柳条低妥水容净，燕子乱飞花事忙。芳草日长春似尽，有人将梦落池塘。
题致道观灵迹二首
作者：沈周
朝代：明

藏丹地底发金辉，半夜通明识者稀。坐久老师还急起，画符封井鸽先飞。桧蛟欲走夜坛雷，飞石惊门不敢开。明日道人成一笑，绿阴仍锁旧楼台。
题致道观灵迹二首·其一
作者：沈周
朝代：明

藏丹地底发金辉，半夜通明识者稀。坐久老师还急起，画符封井鸽先飞。
题致道观灵迹二首·其二
作者：沈周
朝代：明

桧蛟欲走夜坛雷，飞石惊门不敢开。明日道人成一笑，绿阴仍锁旧楼台。
题芭蕉赠僧
作者：沈周
朝代：明

山僧心与迹俱閒，未限居山及出山。长对芭蕉閒不过，时留一偈叶中间。
题莺
作者：沈周
朝代：明

卖诗卖酒醉春城，破尽青衫白发生。四海固无知我者，错教啼杀树头莺。
题蕉
作者：沈周
朝代：明

老去山农白发饶，深帘晴日坐无聊。荣枯过眼无根柢，戏写庭前一树蕉。
题赵松雪画马
作者：沈周
朝代：明

隅目晶荧耳竹批，江南流落乘黄姿。千金千里无人识，笑看胡儿买去骑。
题边笳十八拍图
作者：沈周
朝代：明

芦叶传声拍拍鸣，画图传拍态如生。琰从三姓邕从卓，自是人间父子情。
题钓图
作者：沈周
朝代：明

谁寄扁舟号隐沦，平沙浅濑入秋蘋。钓竿却是功名具，渭水桐江古有人。
题钓图和韵
作者：沈周
朝代：明

白发今吾即故吾，此身满地是江湖。只饶酒债从人举，敢倚渔竿待价沽。流水之间心自得，浮云以外梦俱无。绿阴高树成箕踞，此意凭谁作画图。
题钱舜举渔乐图（成化甲辰）
作者：沈周
朝代：明

长川无风绉秋碧，鸭嘴平滩引南北。水枫脱叶荻花飞，独许红茏占秋色。东船老渔罱鱼立，手擘罱竿双脚赤。清波照鱼如可拾，自见须眉还历历。老妻背坐乳小儿，似厌大儿争且索。西船收纶唱歌返，短楫弄波声湱湱。一家妻子团圞头，三泖五湖供泛宅。得鱼换米日月饱，鲜鲤活鲈为黍稷。渔船两叶天地间，翻觉船宽浮世窄。与渔传神霅溪老，满眼江湖纸盈尺。烟波情性渔不知，令渔见画渔还惜。
题陈侍御画竹
作者：沈周
朝代：明
体裁：古风

铁面郎官扫秋雨，一夜秋声落人耳。楚歌唱断碧云愁，招得湘灵来笔底。湘灵倒拔青鸾尾，翠袖拖风湿江水。水远山长不见人，惟有千年泪痕紫。
题马图和骢马行韵
作者：沈周
朝代：明

玄云涨体非花骢，复知西产匪产东。突围破阵奔死命，将军假此誇奇功。横行绝塞何由致，千金始为燕昭至。房星不落冀北群，地用全收天下利。奋迅时时迸衔铁，仰空长嘶紫缰裂。朔风吹鬣尾梢云，曼缨拂地垂猩血。羌奴手控不敢骑，天生神物彼亦知。今无伯乐空自老，末路英雄向谁道。
颜氏妇节孝卷
作者：沈周
朝代：明
体裁：古风

人生苦是从军行，致之死地而复生。何况妇人处闺阁，不知关西多少程。相从翁姑万里去，性命自拟鸿毛轻。风原霜碛莽何所，嗥狼哮虎心魂惊。新妇不敢嗟嫠�，手扶病姑兼两婴。中途姑病不复起，一身无蒂犹漂萍。归来函骨寻旧路，有眼茫茫浑似盲。呜呼颜家新妇命薄苦如此，只乐节孝传其名。
颜氏妇节孝卷
作者：沈周
朝代：明

人生苦是从军行，致之死地而复生。何况妇人处闺阁，不知关西多少程。相从翁姑万里去，性命自拟鸿毛轻。风原霜碛莽何所，嘷狼哮虎心魂惊。新妇不敢嗟嫠？，手扶病姑兼两婴。中途姑病不复起，一身无蒂犹漂萍。归来函骨寻旧路，有眼茫茫浑似盲。呜呼颜家新妇命薄苦如此，只乐节孝传其名。
颜烈妇俞氏义事
作者：沈周
朝代：明

剪锋刔落玉精神，要使亡夫识念真。判死不教留好眼，示生无复见他人。波翻银海伤珠颗，血迸金支破月轮。表向胥门旧悬处，配成忠义激风尘。
风吹枝上花
作者：沈周
朝代：明

风吹枝上花，嫣然发春红。吹落忽在地，利害同一风。妾初托君爱，谓妾如花容。容在爱先弛，不能保其终。妾愿化为金，亦愿化为石。坚久保君心，贞固保君德。百年在恩爱，莫以妾颜色。
风雨中戏三郎园樱尽落
作者：沈周
朝代：明

风风雨雨未开晴，忧病忧田白发生。闻道西园尤作恶，小僮欢喜拾残樱。
食蛏
作者：沈周
朝代：明

海户求鲜食，填筐管族繁。杴泥深诣窟，缘壳暗寻门。撱玉容生擿，凝酥怯过燔。著姜相打合，渍酒与温存。角耸蛮娃髻，纑缠拙妇魂。味饕人口腹，菑累尔儿孙。比类怜吹呴，含津忆吐吞。庭霜委故蜕，沙雨没虚痕。荐爽山杯后，休将蛎蛤论。
饮中冷泉
作者：沈周
朝代：明

此山有此泉，他山无此泉。泉名与山名，并为天下传。山泉两合德，珠璧辉江天。宛在水中央，天使尘土悬。山本一江石，泉井从石穿。非鬼不可凿，人莫知其源。黟深贯龙窟，不溢亦不骞。我久负渴心，始脩一啜缘。凭阑引小勺，冰雪流荒咽。载灌肝与肺，化作清泠渊。沁沁若沆瀣，逐逐空腥膻。至味谢茗荈，亦不从烹煎。谬哉康王谷，欲胜宜未然。未伺鸿渐知，但饮必推先。由我口舌譬，亦获参其玄。世多未沾者，茫茫尚垂涎。满注两大罂，载归下江船。摇光荡江月，汎影云亦鲜。分润及乡人，七碗同通仙。
香谷
作者：沈周
朝代：明

惟兰生谷中，谷香自兰生。如乡处君子，遂称君子乡。经云香界者，因香界亦香。愿言固根柢，雨露发天芳。勿随茅所化，岁久安其常。
骑牛图
作者：沈周
朝代：明

老夫自是骑牛汉，一蓑一笠清江岸。白发生来六十年，落日青山牛背看。酷怜牛背稳如车，社酒陶陶夜到家。村中无虎豚犬闹，平圯小径饶桑麻。也无汉书挂牛角，聊挂一壶村醑薄。南山白石不必歌，功名富贵如予何。
鱼𥵁
作者：沈周
朝代：明
体裁：七言律诗

经烟纬雨碧玲珑，碌碌微躯逐钓翁。虾蟹有缄容括纳，鲲鲸无计可牢笼。初心未许蔑心得，不佞何惭祝姓同。骨格自知君子器，一时落赚小为功。
鸷禽行（弘治癸丑）
作者：沈周
朝代：明

东海鸷禽身干小，毛紧骨耸睛皎皎。就赪饱饲十年肉，要与郅都同一考。掌中久矣无鴐鹅，报主但未呈枭剽。壤间鸱鼠坐龌龊，何足当拳乃轻挢。拙鸱以逸待尔劳，竭力睢盱仰张爪。捽头陷目出不备，两点华星光莫晓。呜呼！勇不可恃，志不可盈。拙鸱瞠目笑尔盲，尔鸷不复言功名。
鸿门宴
作者：沈周
朝代：明

庄剑击，伯剑翼，一家两人自相贼。天当与贤胜人力，剑生岂是屠龙客。忙忙劳人三举玦，座上谋臣面无色。谋臣计失失敌国，敌县虎口虎不食。杯酒之间天解厄，此机老增亦何识。徒为竖儿滋叹息，竖儿竖儿策不长。富贵先思归故乡，凶暴为德凶暴亡，至死不知仁义王。
鹘打雉赠陶将军
作者：沈周
朝代：明

猿臂将军臂黄鹘小队蒐，原笳鼓急驱丛迫。薄草木惊野雉冲，人马前突漆眸侧。睇奋钩脱控拳捩翅筋力，遒雉欲逋飞胆先。落犀爪攫颅如就，缚看人喝采和千。声将军厌鹘自摘，生刳心剔肝锦毛破，五色花袍腥血涴。
鹧鸪天·柳
作者：沈周
朝代：明

惯得轻柔绮陌中，几枝斜映驿亭红。微烟啅雀金犹懒，细雨藏鸦绿未浓。攀傍岸，折随风，管人离别思无穷。开花更是无聊赖，一片西飞一片东。
黄克明使云南还夜话
作者：沈周
朝代：明

轺车万里使星孤，故国重逢已白须。浊酒临灯共风雨，新诗满眼见江湖。数车薏苡如珠否，长柄壶卢有子无。问俗论心言不尽，钟声半夜唤啼乌。
黄尚节静逸堂
作者：沈周
朝代：明

记得君家附郭居，一堂幽处市声虚。绿阴日薄停琴坐，白发风凉带雪梳。蟢脚漫延窗下酒，燕泥时污手中书。长郎日以文为业，润笔青钱可馔鱼。
黄山游卷为篁墩程宫詹题
作者：沈周
朝代：明

黄山巍峨四万尺，摩天戛日高莫敌。天下之人皆识名，土著之人游未极。篁墩先生二十年，亦自今兹方决策。沈沈冬雨作泥淖，日日需晴蜡双屐。天将试人故作沮，拂面犹嫌雪飘白。先生一意牢不破，十客追随三不逸。到山浮云为开路，石立伟夫厓左逆。梁飞危甃虹不收，树翳古湫龙所宅。汤泉觱沸幽广下，热酒不须敲火石。境深渐觉与世远，下界便从风雨隔。诸峰六六互出没，目抉云踪寄高历。容成浮丘合居此，呼之不出闻笙笛。祥符小憩仅四诗，天待先生尽苍壁。不应止此便返驾，请启一行多后役。作图何事到野人，耳听安能当目击。长安在西但西笑，是邪非邪聊水墨。更是高篇不容和，苟能挂一还漏百。宛陵妙语括嵩胜，亦与欧公旷游席。欧公不有宛陵无，纸尾但留三叹息。
黄应龙失去思陵敕岳飞杀贼手诏
作者：沈周
朝代：明

东昆人来言，有盗发子帑。意非摸金手，必是探禊党。不然尺一纸，何足厌贪掌。思陵洒此翰，破术敕飞往。当时君臣际，天地相俯仰。知任观哲明，眷注加温奖。功宠致忌杀，忠义果足仗。君心在遗墨，一读自炳朗。矫害證逆桧，淊天信欺罔。此纸后不传，何以暴所枉。锢子秘密藏，何为世标榜。天意流无方，假盗理可想。留吝恐违天，水火事或倘。物岂久恋人，物亦有精爽。使之一人传，所见目惟两。盗去转相售，售售万目赏。存未为子欣，失未为子惝。慰子不平怀，诗与发浩荡。
黄道士醉死
作者：沈周
朝代：明

汝师缘醉死，汝死亦师如。坟借糟丘筑，碑将酒德书。足跳跌后跛，面涨疸时虚。化去不留影，吾诗真写渠。
黄鹤楼
作者：沈周
朝代：明
体裁：七言律诗

昔闻崔颢题诗处，今日始登黄鹤楼。黄鹤已随人去远，楚江依旧水东流。照人惟有古今月，极目深悲天地秋。借问回仙旧时笛，不知吹破几番愁。
黄黄坟上草
作者：沈周
朝代：明

黄黄坟上草，青青复回春。草死有生日，土中无起人。人心期百年，谁存百年身。有酒且为乐，我爱刘伯伦。伯伦亦已矣，无酒浇其坟。
齿摇
作者：沈周
朝代：明

当唇一齿龋，将脱根槎枒。棘舌妨噍食，致忧岂云些。动摇苦浮危，轶出奈参差。疑口常沮枚，比眼如碍沙。山水失啸歌，日夕人叹嗟。终知莫附断，且怪久恋车。憯憯滋流涎，数数抚断槎。欲拔涉梭诮，希生闻药涂。聊存徒为耳，卒去何快邪。大似狡酷吏，作孽闹公衙。还如败劣子，骛外莫安家。但得喷一嚏，迸落从谽谺。嚼肉补空窾，呼酒洗豁厓。掀髯扪其馀，几辈栖残鸦。作诗尚有告，伴老衍岁华。从迈勿以类，留二学吕誇。湖乡堪养老，鲜美多鱼虾。
齿落
作者：沈周
朝代：明

七十三年与我存，一时迸落豁开门。车空已觉乘无物，舌棘犹嫌剩有根。颠倒自怜临水漱，含胡人笑漏风言。数来满口今馀几，软粥香醪且瓦盆。
送姚佥宪之广东
作者：沈咏
朝代：明
体裁：七言绝句

路入三江仙棹远，云开五岭瘴烟微。宦游正是承平日，坐看蛮花落绣衣。
秋夜
作者：沈嗣贞
朝代：明
体裁：五言律诗

适馆闻衙鼓，归家听寺钟。欲为僧苦寂，未作吏先慵。夜永兰膏减，秋深玉露浓。此中忘去住，城市有高踪。
鹤梦
作者：沈嗣贞
朝代：明
体裁：五言律诗

烟暝古云根，苔花见卧痕。有因来箭主，非想入雷门。不识梦中境，应归物外魂。肯随凫与雁，徒感稻梁恩。
乡居
作者：沈嗣选
朝代：明
体裁：五言律诗

不识扬雄字，无人载酒来。閒窗封薜荔，仄径长莓苔。啼足鸟飞去，落残花更开。悠哉聊卒岁，兴到独衔杯。
感事
作者：沈嗣选
朝代：明
体裁：七言律诗

长安车马竞通津，西市衣冠血尚新。白首同归成底事，青山独往竟何人。华亭夜月堪闻鹤，水国秋风好忆莼。窃叹当年朱长史，可能重负会稽薪。
杂感二首·其一
作者：沈嗣选
朝代：明
体裁：七言律诗

当年曾结竹林盟，邑里争传月旦评。意气直教周士贵，文章能使古人生。一从岁有龙蛇厄，几度春闻鶗鴂声。此日相思吊嵇阮，酒垆邻笛不胜情。
杂感二首·其二
作者：沈嗣选
朝代：明
体裁：七言律诗

少年声气接群英，湖海飘零异死生。偶简姓名堪堕泪，传来事迹总关情。春风玉树先贤冢，秋露金茎故国城。垂老瑟居无客至，满庭衰草候虫鸣。
兴济县刁芬之限穷字
作者：沈嘉客
朝代：明

兴济聊停棹，下船顾龙宫。饥鼯窜古瓦，颓垣卧秃松。金张许史地，所事都成空。纵步衢冲间，城闉看阘茸。幸余槐榆影，俛仰黉序中。此外遂无他，可以问窊隆。土人为予说，罹变此处同。掩口城破后，云何辱乃公。所赖此荒薄，得以全我躬。予曰见何晚，此说故无庸。先朝戚里旧，一日等飘风。往复乘除尔，事理讵有穷。天地齐一视，彼我不为功。吐辞未既意，荒城日下舂。
青县以北书所见
作者：沈嘉客
朝代：明

青城叹靡尽，赤子惨莫舒。变属经年后，感深弥似初。当时遭祸乱，今日见丘墟。老稚鲜存活，门庭概破除。孑遗无日过，所在餐风居。待妇何从馈，盼儿倚孰闾。行来百步内，坐少三未储。痛定重思及，愁深谁与抒。出汤早蹈火，后篦愈前梳。流血满天地，积戈遍车书。巢林徒有燕，穴地已无鱼。丧亡今若此，诛敛竟何如。
朱顶虾
作者：沈嘉宾
朝代：明
体裁：七言绝句

月色平铺映碧流，孤村寂寞冷烟秋。偏怜泽国长须侣，也占朱衣一点头。
即事送吴翁晋
作者：沈圣岐
朝代：明
体裁：七言绝句

百尺飞丝送柳花，青春欲暮未还家。扬鞭忽到鸣筝处，一笑初停白鼻騧。
送闵昭余出守漳南
作者：沈圣岐
朝代：明
体裁：七言绝句

闽南虎竹三千里，苕水渔村二十年。别后相思梦何处，刺桐花发海云边。
有感
作者：沈圻
朝代：明
体裁：七言绝句

五十年踰又六春，浮名不是为家贫。夜来蕉鹿方回梦，简点归期作散人。
鹊桥仙·渔父
作者：沈士
朝代：明

澄潭集网，寒江垂线，雪白鲈鱼成串。西风吹送酒花香，促步向、垆头索换。竹篙枕月，蓑衣遮面，一曲沧浪天半。乾坤水上最清闲，也自分、烟波占断。
九日和颖侯
作者：沈士柱
朝代：明
体裁：五言律诗

何处登高去，邹阳尚系囚。异乡逢九日，深殿送三秋。雁晚飞无定，螀寒咽不流。西风吹梦好，湖海一扁舟。
闻有长流之信拟出塞曲
作者：沈士柱
朝代：明
体裁：古风

生平不射猎，麋鹿随我游。入山复不深，未闻虎豹愁。今将弃诗书，买刀系马头。筋力虽不强，臂后矢可抽。雁雉宿高岗，狐兔穴深丘。将令飞走惊，一洗诸生羞。
人日泊岘山
作者：沈士皋
朝代：明
体裁：五言律诗

海上风涛汹，林间岁月频。客星长作客，人日正愁人。白鸟如窥意，青杨未展颦。且沽箬下酒，一醉岘山春。
醉花阴
作者：沈士锐
朝代：明

老尽芙蓉霜叶吼，顿觉秋容瘦。曳杖试行吟，竹里青帘，高倚疏疏柳。远眺停云怀故友，泪落杯中酒。惨惨复惨惨，风雨三更，谁念人僝僽。
山斋闻莺
作者：沈大俊
朝代：明
体裁：七言绝句

贝叶亭前绿始荣，黄莺偏爱晓时鸣。双双深坐梧桐里，语尽春风无限情。
秋霁回文和韵
作者：沈大俊
朝代：明
体裁：七言律诗

浮云晓黛隔帘青，砌满橙阴秋满亭。幽荔带垂香露湿，乱荷衣溅玉珠零。鸥来野沼穿花卧，鹤唳松风度叶听。酬和乐多情句好，修容照月阻烟汀。